Шавкат Мирзиёев Россияга келмоқда\nШавкат Мирзиёев янги президентлик даврида биринчи давлат ташрифи билан Россияга келмоқда.\nТОШКЕНТ, 17 ноя - Sputnik. Ўзбекистон Республикаси президенти Шавкат Мирзиёев 19 ноябрь жума куни давлат ташрифи билан Россия Федерациясига келмоқда. Бу ҳақида Ўзбекистон инвестициялар ва ташқи савдо вазири Сардор Умурзаков Москвада бўлиб ўтаётган II Россия ва Ўзбекистон ҳудудлараро ҳамкорлик форуми доирасида хабар қилди. Шавкат Мирзиёевнинг давлат ташрифи арафасида амалга оширилаётган ушбу форумда Ўзбекистоннинг қатор корхона ва муассасалари иштирок этмоқда. Хусусан, форум доирасида Россия ва Ўзбекистон таълим вазирликлари орасида қатор муҳим шартномалар имзоланганини бироз олдин хабар берган эдик. Айтиш жоизки Ўзбекистон президентининг Россия Федерациясига ушбу ташрифига 2 йилдан ортиы вақт давомида тайёргарлик кўрилган эди. Икки давлат корхона ва муассасалари, вазирликлари орасида кўплаб музокаралар ўтказилган, қатор шартнома ва меморандумлар имзолаш учун тайёрланган эди.\n17:46 17.11.2021 (янгиланди: 15:17 19.11.2021)\nТОШКЕНТ, 17 ноя - Sputnik. Ўзбекистон Республикаси президенти Шавкат Мирзиёев 19 ноябрь жума куни давлат ташрифи билан Россия Федерациясига келмоқда.\nБу ҳақида Ўзбекистон инвестициялар ва ташқи савдо вазири Сардор Умурзаков Москвада бўлиб ўтаётган II Россия ва Ўзбекистон ҳудудлараро ҳамкорлик форуми доирасида хабар қилди.\nШавкат Мирзиёевнинг давлат ташрифи арафасида амалга оширилаётган ушбу форумда Ўзбекистоннинг қатор корхона ва муассасалари иштирок этмоқда. Хусусан, форум доирасида Россия ва Ўзбекистон таълим вазирликлари орасида қатор муҳим шартномалар имзоланганини бироз олдин хабар берган эдик.\nАйтиш жоизки Ўзбекистон президентининг Россия Федерациясига ушбу ташрифига 2 йилдан ортиы вақт давомида тайёргарлик кўрилган эди. Икки давлат корхона ва муассасалари, вазирликлари орасида кўплаб музокаралар ўтказилган, қатор шартнома ва меморандумлар имзолаш учун тайёрланган эди.


Спорт 05.01.2017 1002\nҲеч нарса мамлакатни спортчалик дунёга тез танита олмайди. Бугун юртимиз спортчилари бу ишни муваффақият билан адо этишмоқда. Яқинда Бразилиянинг Рио-де-Жанейро шаҳрида бўлиб ўтган ёзги Олимпия ва Паралимпия ўйинларида мамлакатимиз терма жамоалари томонидан қўлга киритилган оламшумул ютуқлар бунга ёрқин мисолдир. Албатта, уларнинг юртимизни жаҳон майдонида шарафлашдек улкан хизматлари беэътибор қолмаяпти. Тўрт йилликнинг ушбу нуфузли мусобақасида муносиб иштирок этган бир гуруҳ юртдошларимиз бироз аввал Ўзбекистон Республикаси Президенти фармонига кўра юксак давлат мукофотлари ва қимматбаҳо совғалар билан тақдирланганидан хабарингиз бор.\nКуни кеча Муборак тумани марказидаги “Баҳром Вафоев” номли стадионда ташкил этилган тантанали маросим эса Паралимпия ўйинларида спортнинг сузиш баҳсларида муваффақият қозониб, совриндорлар қаторидан жой эгаллаган воҳадошларимизни тақдирлашга бағишланди. Кенг жамоатчилик вакиллари иштирок этган мазкур тадбирни вилоят ҳокими Зафар Рўзиев кириш сўзи билан очди.\nТаъкидланганидек, бугун юртимизда спортга, айниқса, ёшлар спортига алоҳида эътибор қаратилмоқда. Улар спортнинг барча турлари билан шуғулланиши учун кенг қулайлик ва шарт-шароитлар яратилган. Айни шу жиҳат халқаро миқёсда ютуқларимиз салмоғи ошишига туртки бўлаяпти. Биргина юртимиз делегациясининг Паралимпия ўйинларида қайд этган натижалари соҳада амалга оширилаётган ислоҳотлар юксак самара бераётганидан далолатдир. Бунда вилоятимиз сузиш терма жамоаси аъзоларининг ҳиссаси ҳам катта бўлди. Эгалланган медалларнинг 6 таси уларга тегишли экани фикримизни тасдиқлайди.\nТақдирлаш маросимида минглаб мухлислар олқишлари остида паралимпиячиларимиз Фотима Амилова, Шоҳсанам Тошпўлатова ва Дмитрий Хорлинга Ўзбекистонда ишлаб чиқарилган “Кобальт” русумли автомобиллар топширилди. Шунингдек, ушбу спортчиларни мусобақага тайёрлашда жонбозлик кўрсатган вилоят сузиш федерацияси бош мураббийи Равшан Амилов ва федерация раиси ўринбосари Бекзод Алиқуловга янги уйларнинг калитлари берилди.\nТаниқли санъаткорлар ижросидаги куй-қўшиқлар тадбирга ўзгача шукуҳ киритди.


Элбошимизнинг «Келажакка йўлланма: маънавий янгиланиш» мақоласида: «Мақсадга эришиш учун тафаккуримиз ишимиздан олдинда юриши, яъни ундан аввал янгиланиб туриши керак. Бу сиёсий ва иқтисодий янгиланишларни тўлдирибгина қўймай, уларнинг ўзагига айланади. Маънавий янгиланиш фақат бугун бошланадиган иш эмас.\nБиз Мустақиллик даврида ушбу йўналишда бир қанча кўламдор тадбирларни адо этдик. 2004 йили “Маданий мерос” дастури доирасида Қозоғистон ҳудудидаги тарихий-маданий ёдгорликлар ва иншоотларни янгиладик», дейилган.\nДарҳақиқат, Давлат раҳбари Н. Назарбаев ташаббуси билан ишлаб чиқилган «Маданий мерос” дастурида белгиланган вазифалар вилоятимизда босқичма-босқич амалга оширилмоқда.Тарихий ёдгорликларга бой бўлган вилоятимиз учун унинг қадри баланд. Зеро, Элбошимиз таъкидлаганидай, «Ўтмишни ўрганмасдан, келажакни яратиб бўлмайди. Ўз тарихини билмаган халқнинг келажаги ҳам бўлмайди. Мен халқимнинг сабоқларга бой тарихи ва азалдан мазмуни бузилмай келаётган миллий урф-одатларини навбатдаги тараққиётнинг мустаҳкам ўзаги қилган ҳолда ҳар бир қадамини шахдам босишини, келажакка ишонч билан интилишини хоҳлайман», деб ёзади маънавий янгиланишга бағишланган мақоласида.\nУ таъкидлаганидай, мустақилликка эришгунимизча, кўп бойликлар таланди, шаҳар ва қишлоқлар харобага айлантирилди. Бироқ ҳеч қандай қирғинлар ва вайронагарчиликлар қанчалик ваҳшийларча амалга оширилмасин, халқимизни ер юзидан супуриб ташлай олмади. Халқимиз ва мамлакатимиз босиб ўтган йўлни, аждодларимиз фаолиятини – тарихимизни чуқур билмай ва теран идрок қилмай туриб, киши маърифатли ҳам, маънавиятли ҳам бўлолмайди.\nЗеро, ўтмиш билан бугуннинг, аждодлар билан авлодларнинг мустаҳкам боғланиши бу миллат мангулигига кафолатдир. Тарих бундай боғланишда олтин кўприк бўлиб хизмат қилажак. Яхлит олиб қараганда, тарихни халқ яратади. Уни яратишда фаол қатнашган, халқ руҳида, онгида ва қалбида ўзларидан чуқур ва ўчмас из қолдирган тарихий шахслар ҳам халқ фарзандлари бўлганликларига асосланиб шундай демоқдамиз.\n«Маданий мерос» дастури асосида Султонработ қишлоғида қадимий зиёратгоҳлардан бири – «Муҳаммад Шариф ота» мақбараси қайта тикланди.\nМаданий-тарихий ўриннинг очилиш маросимида сўзга чиққан қишлоқ ўзбек этномаданият бирлашмаси раиси Анормат Усмонов ҳамқишлоқларини табриклаб, қуйидаги сатрларни ўқиди:\n«Муҳаммад Шариф бобо қабрини\nРуҳи поклари жаннатда бўлсин\nТарих ғилдирагин биз олға\nТадбиркор Тоҳиржон Исаметов отаси Ирисмат Ҳожимат ўғлининг васиятига биноан оила аъзолари, ака-укалари, қишлоқ ўзбек этномаданият бирлашмаси билан ҳамкорликда тиклаган зиёратгоҳнинг очилиш маросимида сўзга чиққан Тўлебий тумани фахрий фуқароси, туман ўзбек этномаданият бирлашмасининг фахрий раиси Анормат Сартоев Муҳаммад Шариф бобонинг ҳаётига оид кўплаб маълумотлар келтирди.\n– Она заминимиз бағридаги моддий ва маънавий мероснинг ҳар бир намунасини кўз қорачиғидек асраб-авайлаш, қайта тиклаш ва таъмирлаш бўйича қилаётган ишларимизни кимгадир намойиш қилиш, кўз-кўз этиш учун эмас, аксинча, келажагимизни ўйлаб, онгимиз ва қалбимиз даъвати билан амалга оширмоқдамиз. Токи эртага бизнинг ўрнимизга келадиган, биз бошлаган олижаноб ишларни муносиб давом эттиришга қодир бўлган ёшларимиз ана шу бебаҳо маънавий бойликдан баҳраманд бўлсин, шу асосда ўзининг кимлиги, қандай буюк зотларнинг авлоди эканлигини англаб етсин, – деди у. – Муҳаммад Шариф ота 12-асрларда яшаган, қишлоғимизга Сайрамдан кўчиб келган. Бир акаси – Мансур ота Ёрғонлиқда яшаб ўтган, унинг қабри ҳам ўша қишлоқда.\n«Туғилган ер» дастури бўйича қишлоқнинг ободончилиги ва ривожига ҳисса қўшаётган Тоҳиржон Исаметовнинг бу хизмати чин маънодаги ватанпарварлик намунаси. Ватанининг қадрига етишни мақсад тутган ҳар бир инсон бундай эзгу ишга ҳисса қўшиши керак, деб ҳисоблайман.\nОтабой РАҲИМҒОЗИЕВ, жамоатчи мухбиримиз., 2017-08-16, 19:49 267


ТЕННИС БЎЙИЧА «TASHKENT OPEN» ТУРНИРИ ДАВОМ ЭТМОҚДА\nПойтахтимиз теннис бўйича аёллар ўртасидаги «Tashkent Open» нуфузли мусобақасига мезбонлик қилмоқда. Мукофот жамғармаси 250 000 АҚШ долларини ташкил этувчи мазкур турнирда жаҳоннинг турли мамлакатларидан теннис маликалари совринли ўринлар учун кураш олиб бормоқдалар. Бу ҳақда МОҚ Матбуот хизмати хабар берди.\nКеча ўтказилган баҳсларда Ўзбекистоннинг биринчи ракеткаси Сабина Шарипова россиялик Маргарита Гаспаряга қарши ўйин ўтказди. 1 соат 19 дақиқа давом этган баҳсда,афсуски, Сабина 2:6, 2:6 ҳисобида мағлуб бўлди. Жуфтлик баҳсларида эса Нигина Абдураимова россиялик Анна Калинская билан бирга кортга чиқди. Аммо улар ҳам илк даврада 1 соат 25 дақиқа давом этган ўйинда Гаспарян/Потапова (Россия) тандемига 5:7, 3:6 ҳисобларида имкониятни бой беришди.\nБугун эса Нигина Абдураимова яккалик баҳсларида германиялик Мона Бертелга қарши ўйин ўтказди. 1 соат 58 дақиқа кечган учрашувда Нигина 4:6, 3:6, 3:6 ҳисобларида ютқазди. Бошқа бир ҳамюртимиз Оқгул Омонмуродова жуфтлик баҳсларида канадалик Эжени Бушар билан бирга иштирок этди. Козлова (Украина) / Звонарёва (Россия) тандемига қарши ўтказилган ўйинда Оқгул ва унинг дугонаси 1 соат 12 дақиқа ичида 2:6, 5:7 ҳисобида мағлуб бўлишди.\nМусобақа,албатта,кутилмаган натижаларга бой бўлмоқда. Турнирда биринчи рақам остида сараланган руминиялик Ирина Камелия-Бегунинг илк учрашувдаги мағлубияти, қолаверса, ўз вақтида «Улкан тож» мусобақаларида яхши натижаларни қайд этган канадалик Эжени Бушарларнинг илк даврадаёқ имкониятни бой берганини бунга мисол қилиб келтирсак бўлади.\nТурнир 29 сентябрга қадар давом этади.


Нўъмон Ҳасанов: Олдинда жавоб учрашуви борлигини эсдан чиқармаслик лозим\n23 май,2017, 08:42 349\nЎзбекистон кубоги 1/8 финал биринчи учрашуви доирасидаги “Қўқон-1912” – “Металлург” (2:0) ўйинидан кейин ўтказилган матбуот анжуманида Нўъмон Ҳасанов ўз фикрларини билдирди.\n“Бугун ҳавонинг бироз ноқулай бўлгани боис биринчи бўлимда шогирдларим бироз қийналишди. Лекин танаффусдан кейин улар иқлимга мослашиб, мухлисларни ғалаба билан хурсанд қилишди. Ҳозир тиғиз тақвим юзага келган. Тўрт кундан кейин “Бухоро” билан ўйнаймиз.\nОлдинда жавоб учрашуви борлигини эсдан чиқармаслик лозим. Ҳар доим айтиб келганман. Бизнинг асосий мақсадимиз ҳар бир ўйинда ғалаба қозониб, ишқибозларимизни хурсанд этиш. Қўқон аҳли футболни жуда яхши кўришларини биламан. Ўзим ҳам футболчи сифатида Қўқонда тўп сурганман.\nБу ердан мураббий бўлиб иш бошлаганимдан кейин қўқонлик футбол ихлосмандларини хушнуд этишни мақсад қилгандик. Ниятим амалга ошганимдан хурсандман. Гувоҳи бўлаётгангингиздек, чемпионат ўйинларида “Марказий” ўйингоҳда 10 мингдан ортиқ мухлислар ташриф буюрмоқда”, – деди “Қўқон-1912” бош мураббийи.\n“Сўғдиёна” сўнгги турга тайёргарликни бошлаб юборди 38 22.11.2017\n"Қўқон-1912" Олий Лигадаги сўнгги ўйинга тайёргарлик бошлади 47 22.11.2017\n“Қўқон-1912” Олий лигадаги 370-ўйин арафасида 84 21.11.2017\n“Сўғдиёна” қаҳрамони мухлислар ва жамоадошларидан миннатдор эканини айтди 102 20.11.2017\nШквиринни ҳайратлантирган ўйинда киритилган голларни томоша қилинг (видео) 209 19.11.2017\nТеглар: Ўзбекистон Кубоги Қўқон-1912 Металлург\nАна холос! "Насаф" 100 млн сўм жарима тўлайди 2596


Очликдан бадавлатликкача! сиёсатчиларга қарши чиққан футболчи ҳикояси – AllSportuz.com\nОчликдан бадавлатликкача! сиёсатчиларга қарши чиққан футболчи ҳикояси\nИнглиз футболининг келажаги бўлиши кутилаётган футболчининг ўтмиши сиз учун қизиқ бўлиши аниқ!\n«Манчестер Юнайтед» аъзоси Маркус Рэшфорд босиб ўтган ҳаёт йўли ҳақида фикр юритади.\nАнглиянинг шимолий ғарбидаги кичик шаҳарчада Хеллоуин байрамини Рэшфордлар оиласи ўзгача кутиб олди. 1997 йилнинг 31 октябрь санасида Роберт ва Мелани оиласида чақалоқ дунёга келди…\n2 ёшли чоғидаёқ чарм тўпга меҳр қўйган болакай акалари билан копток ўйнашни бошлади. Вақт ўтиши билан Рэшфорд футболга ошно тутинди. Болакайнинг катта кўчада тўп тепаётганини кўрган Роберт уни футбол тўгарагига олиб боришга қарор қилади. Эътиборлиси шундаки, Роберт маҳаллий «Флетчер Мосс Рейнжерс» жамоасида ёшлар мураббийи эди. Тўгаракдаги тенгқурларидан бир бош устун даражада тўп тепаётган Маркусни скаутлар кўз остига ола бошлади.\nШу тариқа, 8 ёшли Маркусни «Манчестер Юнайтед» академиясига таклиф этишди. Рэшфорд ёш бўлишига қарамай, майдонда ақл билан қарор қабул қилиши билан бошқалардан ажралиб турган. Бундан ташқари, ажойиб тезлик ва сўнгги зарба борасида унда муаммо бўлмаган.\nМаркуснинг биринчи устози ва отаси унинг ёшлиги ҳақида қуйидагича хотирлайди:\n«Тўғриси, унинг тўп билан муомалада бўлиши мени ҳайрон қолдирган. У сира шошилмайди, бироқ чаққон ҳаракат қилади. Унда доимо рақибни алдаб ўтиш учун дриблинг ёки финт бўлади. 4-5 ёшли болада бунақаси жуда кам кузатилади. Маркус иқтидор билан чекланиб қолмай, меҳнат қилишдан қочмаган. Шу боис, тенгдошларидан анча илгарилаб кетган».\n«Манчестер Юнайтед»даги илк машғулотидан сўнг, Рэшфордларнинг кичиги уйга махсус тўп билан қайтди. Унда «Marcus’s ball» деб ёзилган эди. Бу эсдалик ҳали-ҳамон унинг уйида. Болаликдан ёдгорлик бўлиб қолган.\nТинимсиз машғулотлар сабабли Маркус қолганлардан ҳар жабҳада ўзиб кетади. Унинг бўйи ва кўриниши ҳам бошқаларникидан ажралиб турар, шу сабабли, бундан болакай хижолат бўларди. 15 ёшга тўлганида эса, тенгдошларидан бир неча ёш катталардек кўрина бошлайди.\nУ 16 ёшда ўз баданини бошқариш борасида махсус дарслар олишни бошлади. Бу кейинроқ катта эффект берди. Икки йиллик машғулотлар сабабли 18 ёшда 90 дақиқа тўп суришга қодир жисмоний имкониятлар эгасига айланди. Футболчи ўз эволюцияси ҳақида қуйидагича хотирлайди:\n«Мен катта бўлган шаҳарчада ҳаёт жуда мураккаб. Гиёҳванд моддалар ва қурол савдоси авж олгани учун кўчада ўз-ўзингни ҳимоя қилишга мажбур бўласан. Шу боис, жуда эрта мустақил бўлишга, ўзимни ҳимоя қилишга интилганман. Бу инстинкт кейинчалик характеримга таъсир кўрсатди. Ҳар қандай вазиятда фақат ўзимга ишонишим лозимлигини айнан Манчестернинг қоронғи кўчаларида ўрганганман».\n2011 йилга келиб, қаҳрамонимиз фаолиятидаги илк совринни қўлга киритди. “Манчестер Юнайтед”нинг U-18 жамоасида Поль Погба ва Жесси Лингард билан Англия кубогида зафар қучган Маркус, таркибдаги энг ёши кичиги эди.\nФутболчи 18 ёшга тўлганида, ўзининг майдондаги асосий вазифасини аниқлаб олди. Бунда Криштиану Роналдунинг хизмати катта.\n«Роналду Манчестерга келганида, майдонда исталган трюкни кўрсатишга қодир футболчи эди. Шунга қарамай, у гол киритишни ва жамоасига ғалаба олиб келишни афзал кўрди. У ўз ўйин манерасини ўзгартирди. Ваҳоланки, чиройли футбол кўрсатиш мухлислар эътиборини тортади, аммо Криш натижани биринчи планга олиб чиқди. Роналду ўз менталитетини ҳужумчига ўзгартирди. У икки оёқда ва бош билан сўнгги зарба беришни ўрганди ва бу ишда барчадан ўзиб кетди. Мен ҳам у сингари майдонда ҳаракатларимни ўзгартирдим».\nБу қарор кўп ўтмай фойда беришни бошлади. Маркус турли финтларни ўзлаштириш учун кетказаётган вақтини тўлиқ икки оёқда кучли ва аниқ зарба беришга сарфлай бошлади. Ўз тезлиги ва танасини бошқаришга урғу берди. Тўғри овқатланиш ва вақтида уйқуга ётишни одат қилди.\nМаркуснинг дебют учрашуви бошқаларникидан ажралиб туради. Луи ван Гал аввал бошидан Маркусни майдонга туширишни режалаштирмаган эди. Антони Марсьяль жароҳат олгач, мураббий Европа Лигаси учрашувида Рэшфордга имконият беришга қарор қилди. Бу инъомдан Маркус жуда унумли фойдаланди.\n«Мидтьюлланд»га қарши баҳсда иккита гол киритди.\nКуни кеча Эштондаги мактаб ўқувчиси бўлган ўспирин омадли дебютдан сўнг, бўлажак суперюлдуз мақомига кўтарилди. Кўп ўтмай, Маркуснинг имкониятларини тўлиқ очиб берган учрашув бўлиб ўтди.\n«Мен якшанба куни эрта уйғондим. Тушгача уй вазифаларимни бажардим. Кечқурун «Арсенал»га қарши ўйинда иштирок этиш учун стадионга ташриф буюрдим. Бу баҳсда ҳам 2 та гол киритдим. Ўйиндан сўнг, ҳамма ғалабани нишонлаш мақсадида ресторанга йўл олдим. Мен уйга кетдим. Сабаби, эртага эрталаб мактабга боришим керак эди…»\nБу баҳс Рэшфорднинг трансфер суммасини бир кунда 20 баробар ортиб кетишига сабаб бўлди. «Қизил иблислар» сафида иккита учрашув ва 4 та гол. Бундан ортиғини тасаввур ҳам қилиб бўлмайди.\nҚаҳрамонимиз Англия терма жамоаси сафида ҳам жуда ёрқин дебют қилди. Австралияга қарши ўртоқлик учрашувининг 138 сониясида гол киритди ва терма жамоада бўлишга лойиқ эканлигини кўрсатиб қўйди. Якунда, уни “Евро-2016” га олиб кетишди.\nКатта футболга эрта кириб келган бўлса-да, вундеркинд жамоасидаги энг кам маош олувчи футболчи эди. Ҳафтасига 500 фунт. Кўплаб гранд клублар бу вазиятдан фойдаланиб қолиш мақсадида Маркус билан алоқага чиқишга уринди. «Сити», «Бавария» ва «Челси» ёш футболчига ҳафтасига 75 минг фунт тўлашга тайёр эканлигини маълум қилган бўлса-да, ҳужумчи клубга содиқ қолди. Кўп ўтмай, «қизил иблислар» академия тарбияланувчиси билан янги шартнома имзолади. Унга кўра ҳужумчи йилига 11 миллион евро маош олади.\nЎзлигини унутмаган шахс\nПандемия чоғида Маркус ўзини тўлиқ хайрия ишларига бағишлади. Етим болаларга кийим-бош етказиб берди. Қийналиб қолган оилаларни озиқ-овқат билан таъминлади. У ўз хайрия ишлари ҳажмини тобора катталаштириб бормоқда. Маркус ўзининг биринчи хайрия компаниясида 200 минг фунт йиғишни режа қилган эди, аммо қисқа муддатда бу сумма 20 миллионга қадар ортиб кетди. Пандемия чоғида ижтимоий қийин аҳволдаги болалар учун Маркус ҳатто парламентга қарши чиқишгача борди. У ўз ижтимоий тармоқлари орқали Буюк Британияда бепул тушликни бекор қилинганини қаттиқ танқид қилди. Давлат бунга эътибор бермагач, ўзи ташаббус кўрсата бошлади.\nМаълумотларга қараганда, футболчи очган фонд деярли 400 минг болакайни очликдан асраб қолмоқда. Унинг бу ҳаракатидан илҳомланган ресторан ва кафелар бу ҳаракатга қўшилишга қарор қилди. Соддароқ қилиб айтганда, Маркус оғир дамларда инсонларга ёрдам беришдан тўхтаб қолмади.\nУнинг бу меҳнатлари кўп ўтмай Қирол саройида эътироф этилди. 23 ёшли футболчи кўрсатган қаҳрамонлиги учун орден (Member of the Most Excellent Order of the British Empire) билан тақдирланди. Октябрь ойида эса, Британия империяси кавалерига айланди. Бу соврин шу кунга қадар, мамлакат равнақи учун улкан ҳисса қўшган инсонларгагина топширилган.\n«Мен ҳам бундан 10 йил илгари бепул тушликка умид қилиб, мактабга йўл олувчи болакай эдим. Ҳозир менда ҳаммаси яхши, аммо бу аслида қандай оилада катта бўлганимни унутишимга сабаб бўлмайди. Ўзимни супер иқтидор эгаси, деб атамайман. Мен шунчаки омадли йигитман холос. Бу омад ортидан келган барча нарсамни қийналаётган болалар билан бўлишишга тайёрман. Бир пайтлар мен ҳам улардан бири эдим».\nВақт ўтиши билан, Рэшфорд “Манчестер Юнайтед”нинг ҳужумдаги асосий қуролига айланиб борди. Терма жамоадан ҳам мунтазам чақирув ола бошлади. Шунга қарамай, унда ҳеч қандай ўзгариш кузатилмади. Бошқа ёш футболчилар сингари Рэшфорд турли қимматбаҳо машиналар, вилла ёки олмос соатларга меҳр қўймади. У учун ҳаётнинг барча лаззати яшил майдон ва чарм тўп эди. Самимий ва камтарин шахс сифатида тарбияланган ўспирин бугун «Манчестер Юнайтед»нинг келажаги, деб эътироф этилмоқда!\nPrevious Роналду онаси учун дунёдаги энг гўзал “ойимча”дан воз кечган (фото)\nNext Буюк ҳужумчи фаолиятини якунлади: Футбол олами учун совға бўлган Уэйн Руни ким эди? (видео)


Бош сахифа » ПРИБОРЛАР » ОҚ Шовқин Мосламаси / White noise USA\nМодел: Sound Mashine\nНарх: 320.000 сум\nОқ шовқин. Уйқу нормализатори.\nОҚ ШОВҚИН нима?\nОқ шовқин ўз номини оқ светдаги мавжуд электромагнитли тўлқинлардан олган. Бу бир теккисли диапазондаги фонли шовқин бўлиб, ўзида ҳеч қандай маълумот сақламайди. Оқ шовқин товушларини эшитувчи, бир оз вақтдан кейин уларни сезмайди, масалан радио вишшилаши сингари, барглар шитирлаши, ёмғир товуши.\nЯнги туғилган чақалоқ учун, бундай шовқин улар она қорнида эшитган товушларни эслатади. Гўдак учун энг ҳавфсиз жой – она қорни, ва бу билан ассоциацияларга эга бўлган ҳамма нарса – уни тинчлантиради. Сир эмас, катта бўлганимизда ҳам, она қорнини эслатадиган барча нарсага бизда шундай тинчлантирувчи реакция кузатилади.\nБиз она қорнида бўлганимизда, бизга юрак уриши эшитилган, ва бу юрак уриш ҳозирги кунгача ҳам бизга бўшашиш, тинчлантирувчи самара кўрсатади ва уйқуга тортади. Сиз метрога минганмисиз? Поезд ғилдиракларининг бир теккисдаги таққиллаши бизда она юраги уриши билан ассоцияланади, ҳудди шундай же пасайтирилган, доимий, бир оҳангдаги. Сиз эътибор берганмисиз, одамлар қандай реакция қилади? Амалда ҳар қимни бу шовқин уйқуга тортади…\nОқ шовқиннинг гўдакларга таъсири илмий исботланган. Шовқин уч марта тезроқ ухлаб қолишга ёрдам беради, уйқу эса – қаттиқроқ. Катталарга шовқин тинчланишга фикрларини тозалашга ёрдам беради, ва одам кўпинча шундай чуқур бўшашадики, уни уйқуга торта бошлайди.\nАгар Сизнинг фарзандингиз фаол тинмас бўлса, унинг ухлаши қийин бўлса – бу мослама сизга албатта ёрдам беради. Агар ухлаш учун атмосфера қўшнилардаги ремонт ишлари каби турли товушлар ва ўтиб кетаётган автомобиллар товуши, қўшни хонадаги атрофдагиларнинг товушлари, кераксиз шовқинлар билан бузилган бўлса, бола ухлаб олиши ҳақида гап ҳам бўлиши мумкин эмас.\nОқ шовқин ташқи шовқинларни юмшатади. Улар яққол бўлмайди, ва қўшилиб кетади мослама чиқарадиган тинчлантирувчи товушлар билан бир бўлиб кетади. Катталар ва болалар ухлаб қолиши осонлашади, уйқу чуқур ҳолатга ўтади, бу организмга тўлик тикланишига имкон беради.\nОқ шовқин – қисқамуддатли уйқуларни узайтиришда ниҳоятда самарали. Ахир кичкина болалар узлуксиз уйқуни ушлаб туришга қодир эмас ва тез тез ўйғониб кетишади. Оқ шовқин мосламаси – болага, уйқунинг бир циклидан бошқасига ўтиб ўйғонишга ва дарҳол ухлашга имкон беради.\nОқ шовқин медитацияда ҳам самарали, юқорида айтиганидек, шовқин онгни тозалашга, тинчлантиришга, диққатни жамлашга, бўшашишга ёрдам беради.\nОқ шовқинни ақлий меҳнат танаффусида тинглаш фойдали бўлади.\n6 юқори сифатли табиий товушлар: ёмғир, сой, океан, чақмоқ, оқ шовқин, ёзги тун\nМахсус ўчириш таймери 15 дақиқа ишлашига, 30 дақ. ва 1 соат. Ундан кейин мослама ўчирилади.\nПортатив дизайн. Адаптердан ёки 3та АА батареядан ишлайди


Ҳамиша ёшларга касб сир-асрорларини ўқитиш, янгиликларга интилишдан чарчамайдиган, билмига чанқоқ Дилфуза 2012 йилда инновацион технологияларни ўқув жараёнига тадбиқ қилиш ғоясини илгари сурди. Шу мақсадда Тошкентда ташкил қилинган бир ойлик курсда ўқиб, модератор сертификатига эга бўлди.\nЎша йиллардан бошлаб билим даргоҳларида ўқитиш тизимига инновацияни қўллашга эътибор ҳар қачонгидан кучайтирилди. Бу орада Дилфузанинг ташкилотчилиги, изланувчанлиги билан коллежда “Инновацион марказ” ташкил қилинди. Мақсад — ўқув жараёнига янги инновацион технологияларни жорий қилиш ва шу йўл орқали таълим самарадорлигига эришиш.\nФидокорона меҳнат қилган инсон доим қадр топади. 2015 йили Дилфуза Юнусова “Ўрта махсус касб-ҳунар таълими аълочиси” кўкрак нишони билан тақдирланди. Шу билан бирга педагогик фаолияти давомида Ўзбекистон Олий ва ўрта махсус таълим вазирлигининг “Мақтов ёрлиғи”, Соғлиқни сақлаш вазирлигининг “Фахрий ёрлиқ”, Ломоносов номидаги Москва Давлат университети Тошкент филиалининг махсус Сертификатига эга бўлди.\nБугунги кунда Дилфуза Юнусованинг 100 дан ортиқ шогирдлари тиббиёт соҳасида самарали меҳнат қилмоқда.\n« Фарғоналик ғолиб талабалар\nЮрий Гагарин Риштонга келганми? »\nБош саҳифа - 348 172 та


Ўзбекистонда Хитой тилида телеканал очиш масаласи муҳокама қилинади\n22 ноябр 2019, Тошкент вақти: 17:28\nБу ҳақда хабар қилган “Ўзбектуризм” давлат қўмитаси матбуот хизматига кўра, Ўзбекистонда Хитой тилида сайёҳбошилик қилувчиларни кўпайтириш ва хитой тилида телеканал очиш ва шу каби бошқа масалаларни муҳокама қилиш учун Ўзбекистон ва Хитой вакиллари қўшимча учрашувлар ўтказади.\nБу масала 2017 йил 26 апрел куни Пекин шаҳрида Ўзбекистон Республикаси Туризмни ривожлантириш давлат қўмитаси раиси биринчи ўринбосари Равшан Усмонов ва Хитой Халқ Республикаси Туризм ишлари давлат бошқармаси раиси ўринбосари Ду Цзин билан учрашувда муҳокама қилинган.\nУчрашувда Хитой ва Ўзбекистон сайёҳлик компаниялари билан икки томонлама ҳамкорлигининг бугунги ҳолати ва уни ривожлантириш истиқболлари юзасидан фикр ва тажриба алмашиш масалалари атрофлича муҳокама қилинди.\nУчрашувда Р.Усмонов, мамлакатда туризм салоҳиятини тубдан ошириш, тарихий-маданий меросини кенг тарғиб қилиш, экологик туризм турларини кўпайтириш, саргузашт ва тоғли ҳудудларга қизиқарли саёҳатларни ташкиллаштириш бўйича кенг қамровли ишлар амалга оширилганлиги айтиб ўтилди, дейилган хабарда.\nФуқаролиги бекор қилиниши мумкин бўлган ўзбекистонликларнинг 105- рўйхати эълон қилинди\nЎзбекистоннинг Қозоғистондаги элчихонаси фуқаролиги бекор қилиниши мумкин бўлган ўзбекистонликлар рўйхатини эълон қилди.\nЭлчихона эълон қилган "105- рўйхат"да ҳаммаси бўлиб 1210 фуқаронинг исм-фамилияси келтирилган.\n«Ўзбекистон Республикасининг Фуқаролиги тўғрисида»ги қонунга мувофиқ қуйидаги ҳолларда Ўзбекистон Республикаси фуқаролиги йўқотилиши мумкин:\n1) шахс чет давлатда ҳарбий хизматга, хавфсизлик хизмати идораларига, полицияга, адлия идораларига ёки давлат ҳокимияти ва бошқарувининг бошқа идораларига ишга кирганлиги натижасида;\n2) агар чет элда доимий яшовчи шахс уч йил ичида узрли сабабларсиз консуллик ҳисобига турмаган бўлса;\n3) агар Ўзбекистон Республикаси фуқаролиги ёлғонлиги шак-шубҳасиз маълумотлар ёки сохта ҳужжатлар тақдим этиш натижасида олинган бўлса;\n4) агар шахс чет давлат фойдасини кўзлаб фаолият юритиш ёки тинчлик ва хавфсизликка қарши жиноятлар содир этиш орқали жамият ва давлат манфаатларига жиддий зарар етказган бўлса;\n5) агар шахс чет давлатнинг фуқаролигини олган бўлса.\nЧет давлатнинг фуқаролигини қабул қилган шахс ушбу факт ҳақида ўттиз кун ичида Ўзбекистон Республикасининг ички ишлар органларига ёки чет элдаги консуллик муассасаларига хабар бериши шарт.\nЎзбекистон Республикаси президентининг фармони чиққан кундан бошлаб Ўзбекистон Республикасининг фуқаролиги йўқотилади.\nПрезидент Ядро физикаси институти фаолиятини қўллаб-қувватлашга қарор қилди\n“Ядро физикаси институти илмий-тадқиқот фаолиятини қўллаб-қувватлаш чора-тадбирлари тўғрисида”ги Президент қарори қабул қилинди.\nБу ҳақда хабар қилган Адлия вазирлигига кўра, қарор билан ядро фанлари ва технологияларини ривожлантириш, ушбу йўналишда илмий тадқиқотларни олиб бориш тизимини тубдан такомиллаштириш мақсадида Ядро физикаси институти фаолиятининг асосий йўналишлари белгиланди.\nЖумладан, олий ўқув юртидан кейинги таълим институти фаолияти самарадорлигини таъминлаш, юқори малакали кадрлар тайёрлаш ва иқтидорли ёшларни ҳар томонлама қўллаб-қувватлаш институт фаолиятининг асосий йўналишларидан биридир.\nҚарор билан Фанлар академияси Ядро физикаси институти фаолиятини такомиллаштириш бўйича мақсадли дастур ҳамда 2020-2024 йилларга мўлжалланган илмий-тадқиқот ишлари дастури тасдиқланди.\n2020 йилнинг 1 январидан бошлаб:\nИнститут ходимлари меҳнатига ҳақ тўлаш, бино ва иншоотларини сақлаш харажатларини молиялаштириш, шунингдек, жорий харажатларини қоплаш Давлат бюджети маблағлари ҳисобига амалга оширилади;\nИнститутда илмий-техник дастурлар доирасидаги фундаментал тадқиқотларнинг амалга оширилиши тўхтатилади ва бўшаган бюджет маблағлари Институтни сақлаш харажатларининг молиялаштирилишига йўналтирилади.\nПенсия таъминоти тизими ўзгаради\nПрезидент Мирзиёев раислигида аҳолини ижтимоий муҳофаза қилишнинг устувор масалаларига бағишлаб 21 ноябрда ўтказилган йиғилишда давлат раҳбари минимал давлат пенсияси ёки пенсия жамғармасига ажратиладиган тўпланиб борадиган пенсиялардан иборат уч даражали пенсия таъминоти тизимига ўтиш бўйича топшириқ берди.\nДавлат раҳбари матбуот хизматининг хабар беришича, президент уч даражали пенсия таъминоти тизимига ўтиш орқали пенсия бадалини тўлашдан манфаатдорликни ошириш зарурлигини таъкидлаган.\nБунда, биринчи даражада давлат минимал пенсия миқдорини белгилайди. Иккинчи даражада ходимнинг иш ҳақидан муайян сумма ушланиб, унинг шахсий ҳисоб-варағида тўпланади ва Марказий банк қайта молиялаштириш ставкасидан кам бўлмаган фоиз ҳисоблаб борилади. Учинчи даражада ходим пенсия жамғармасига ажратиладиган маблағ миқдорини ўзи белгилайди.\n"Бу тизим қўлланилса, фуқаро кафолатли давлат пенсиясини олиш билан бирга ўз хоҳишига қараб, пенсия ёшида қанча пенсия олишини ўзи белгилаш имконига эга бўлади", - дейилади хабарда.\nШу боис Молия вазирлигига Жаҳон банки ва нуфузли молия ташкилотлари экспертлари билан ҳамкорликда пенсия тизимини ислоҳ қилиш концепциясини ишлаб чиқиш, шунингдек, ижтимоий суғурта турларини қайта кўриб чиқиш бўйича топшириқлар берилди.\nОзодликнинг қамоқ ва ҳибсхоналар учун масъул амалдорлар ишдан олинганига оид хабарини ҳукуматдаги манбалар тасдиқлади\nИшдан олинганлар орасида ИИВ Қоровул қўшинлари қўмондони, генерал-майор Дмитрий Пан ҳам бор.\nИчки ишлар вазири ўринбосари Муҳиддин Жўраев ҳамда ИИВ Қоровул қўшинлари қўмондони Дмитрий Пан лавозимидан озод қилингани тўғрисида Озодлик 21 ноябрда хабар қилган эди.\nБу хабарни ҳукуматдаги ахборот манбаси тасдиқлагани тўғрисида 22 ноябрда gazeta.uz хабар қилди.\nОзодлик хабар қилганидек, Ўзбекистон ички ишлар вазирининг жамоат тартибини сақлаш бўйича ўринбосари Муҳиддин Ўткирович Жўраевни лавозимидан озод қилиш тўғрисидаги ҳужжатни мамлакат бош вазири Абдулла Арипов ўқиб бергани хабар қилинди.\nБу ҳақдаги қарорни 18 ноябрда президент Шавкат Мирзиёев имзолаган.\nМуҳиддин Жўраев 2018 йил декабри охирида ички ишлар вазири ўринбосари лавозимига тайинланган эди. Аввал у Сирдарё вилоят ИИБ бошлиғи (2016−2018 йиллар) ҳамда Тошкентнинг Мирзо Улуғбек тумани ИИБ бошлиғи (2014−2016) лавозимларида фаолият кўрсатган.\n"ИИВнинг бошқа масъул ходимларининг ҳам лавозимларидан четлаштирилгани ҳақидаги хабарлар келиб тушмоқда. «Газета.uz» айни вақтда фақатгина ИИВ Қоровул қўшинлари қўмондони генерал-майор Дмитрий Валерьевич Паннинг лавозимдан озод қилинганини тасдиқлата олди", деб хабар қилди сайт.\nҲар бир туман ва шаҳарда театр, ашула ва рақс ансамбли ташкил этиш ҳақида кўрсатма берилди\n“Ўзбекистон халқ артисти”, “Ўзбекистон халқ рассоми” каби фахрий унвонларга эга бўлган ижодкорлар, “Ниҳол” мукофоти совриндорлари ҳокимларга ижодий маслаҳатчи сифатида бириктирилади.\nБу борада Вазирлар Маҳкамаси 21 ноябрь куни қабул қилган “Қорақалпоғистон Республикаси, вилоятлар ва Тошкент шаҳрида ёшларни маданият ва санъат муассасаларига кенг жалб этиш орқали уларнинг бўш вақтларини мазмунли ташкил қилиш тизимини янада ривожлантириш тўғрисида”ги қарорда мана шу меъёр белгиланди.\nҚарорга асосан маданият ва санъат масалалари бўйича ижодий маслаҳатчилар ўз фаолиятини жамоатчилик асосида олиб боради.\nИжодий маслаҳатчиларнинг асосий вазифаси тегишли ҳудуддаги ёшларни маданият ва санъатга кенг жалб этиш юзасидан ҳокимликларга методик, ижодий ва ташкилий жиҳатдан ёрдам беришдан иборат.\nШунингдек, қарорга кўра 2019 йил якунига қадар ҳар бир туман ва шаҳар марказий маданият марказида жамоатчилик шаклида биттадан театр жамоаси, вокал чолғу ансамбли, ашула ва рақс ансамбли ҳамда намунавий болалар ансамбли ташкил этилади.\nАқтўбе вилоятида бузилган автобусдан 55 ўзбекистонлик қутқарилди\n2018 йилнинг 18 январь куни Ақтўбеда автобус ёниб, 52 ўзбекистонлик ёниб кетган эди.\nҚозоғистоннинг Ақтўбе вилоятида бузилиб қолган автобусда бўлган Ўзбекистоннинг 55 нафар фуқароси тезкор равишда иссиқ жойга эвакуация қилинди.\nЎзбекистон Ташқи ишлар вазирлигининг билдиришича, воқеа 20 ноябрь юз берди. “Самара—Чимкент” йўналишида ҳаракатланаётган ва ичида 57 киши, шу жумладан, 55 нафар Ўзбекистон фуқароси бўлган автобус Ақтўбе вилояти Хромтау туманида техник носозлик туфайли тўхтаб қолган\nФавқулодда вазиятлар бўйича Ақтўбе вилоят департаменти қутқарувчилари автобус йўловчиларини иссиқ жойга эвакуация қилганлар. Вазирлик йўловчилар орасида тиббий ёрдамга муҳтожлар йўқлигини билдирди.\nХабарда айтилишича, автобусга ёз мавсуми учун мўлжалланган ёнилғи қуйилган ва у музлаб қолган. Айни пайтда автобусни таъмирлаш ишлари олиб борилмоқда.\n2018 йилнинг 18 январь куни “Самара-Чимкент” автойўлининг Ақтўбе вилоятидан ўтадиган қисмида автобусда кетаётган 52 нафар Ўзбекистон фуқароси тириклайин ёниб кетган эди.\nВоронеждаги қурилишда ишлаган икки ўзбекистонлик ҳалок бўлди\nРоссиянинг Воронеж шаҳридаги қурилишлардан бирида19 ноябрь куни Ўзбекистоннинг икки фуқароси ҳалок бўлди.\nТашқи ишлар вазирлигининг билдиришича, қурилаётган объект яқинида ўзбекистонликларни 13-қаватдан тушган ғиштлар босиб қолган.\nҲозирда тергов органлари томонидан Россия Жиноят кодексининг 109-моддаси 3-қисми (эҳтиётсизлик туфайли ўлимга олиб келиш) бўйича жиноят иши қўзғатилди ва тергов олиб борилмоқда.\n"Элчихона Ўзбекистон Бандлик ва меҳнат муносабатлари вазирлиги ҳузуридаги Ташқи меҳнат миграцияси агентлигининг ваколатхонаси билан биргаликда ҳамюртлар жасадларини ватанга жўнатиш учун консуллик-ҳуқуқий ва ташкилий масалаларни ҳал этишда ёрдам бермоқда", дейилади хабарда.\nБир кунда уч вилоятда беш киши ис газидан заҳарланиб вафот этди\nУчта вилоятида бир кун ичида беш киши ис газидан заҳарланиб вафот этди.\nБош прокуратуранинг билдиришича, 20 ноябрь куни Сирдарё вилоятининг Боёвут тумани, Тошкент вилоятининг Ангрен шаҳри ва Навоий вилоятининг Хатирчи туманида охири ўлим билан якунланган ис газидан заҳарланиш ҳолатлари қайд этилди.\nМазкур ҳолатларда жами учта оиладан беш киши вафот этган. Улардан уч нафари эркак ва икки нафари аёл кишидир. Бир бола шифохонага ётқизилди.\nБу сўнгги бир ой ичида ис газидан заҳарланиб ўлиш билан боғлиқ Озодликка маълум бўлган тўққизинчи ҳодисадир. Бу ҳодисаларда жами 27 одам вафот этган.\n"Ўзтрансгаз” 2018 йилнинг январь-апрель ойлари оралиғида Ўзбекистонда 58 одам ис газидан заҳарланиб вафот этгани, 54 одам эса жабрланганини билдирган.\nЁшлар иттифоқи етакчиси қалбаки пул ясаганликда гумон қилинмоқда\nКасби туман ҳокимлигида Ёшлар иттифоқи етакчиси бўлиб ишловчи, 1995 йилда туғилган Б.А. қалбаки пул чиқарганликда гумон қилинмоқда.\nБу ҳақда хабар қилган ЎзАга кўра, Ёшлар иттифоқи етакчиси Касби тумани “Муғлон” МФЙ ҳудудидаги ижарага олган тикувчилик цехида қалбаки пул ишлаб чиқараётганлиги фош қилинган, ундан 172 дона 50.000 сўмлик, рангли принтердан тўлиқ чиқарилмаган 84 дона 50.000 сўмлик пуллар, “EPSON” рангли принтери ва “LENOVO” ноутбуки тегишли тартибда ҳужжатлаштириб олинган.\nҚалбаки пул ясалаётгани Қашқадарё вилоят ИИБ Коррупция ва иқтисодий жиноятларга қарши кураш бўлими ва Касби туман ИИБ ЖҚБ тезкор вакиллари томонидан олиб борилган тезкор тадбир давомида фош қилинган.\nА.Б. дан тегишли тартибда ҳужжатлаштириб олинган АВ0304117 серия рақамли 172 дона 50.000 сўмлик купюра “Давлат белгиси” корхонасида тайёрланмаганлиги ва рангли пуркагичли принтер ёрдамида тайёрланганлиги кўрсатилган.\nМазкур ҳолат юзасидан Касби тумани ички ишлар бўлими тергов бўлими томонидан 2019 йил 19 ноябрь куни А.Б нисбатан жиноят иши қўзғатилиб, тергов ҳаракатлари олиб борилаётгани хабар қилинди.\nЖаҳонгир Ортиқхўжаевнинг номзоди Тошкент шаҳар кенгаши депутатлигига кўрсатилди\nТошкент шаҳар ҳокими Жаҳонгир Ортиқхўжаев\nТошкент шаҳар ҳокими Жаҳонгир Ортиқхўжаевнинг номзоди Тошкент шаҳар кенгаши депутатлигига 48-“Тинчлик” сайлов округидан кўрсатилди.\nБу ҳақда хабар қилган qalampir.uzга кўра, Ортиқхўжаевнинг номзоди Тадбиркорлар ва ишбилармонлар ҳаракати Ўзбекистон Либерал демократик партияси томонидан кўрсатилган.\nСайт маълумотларига қараганда, Жаҳонгир Ортиқхўжаев 1975 йилда Тошкент шаҳрида туғилган. Миллати – ўзбек. Маълумоти – олий. 1996 йилда Тошкент давлат иқтисодиёт университетини тамомлаган.\n1996-2011 йилларда “Жаҳонгир” МЧЖ директори;\n2011-2017 йилларда “Артел Инжиниринг” МЧЖ директори;\n2017-2018 йилларда Ўзбекистон Республикаси Вазирлар Маҳкамаси ҳузуридаги “Tashkent city” халқаро ишбилармонлик маркази ҳудудида объектларни қуриш ва улардан фойдаланиш дирекцияси ДУК раҳбари лавозимларида ишлаган.\n2018 йилнинг апрель ойидан бошлаб Тошкент шаҳар ҳокими лавозимида фаолият юритиб келмоқда.\nМаълумот ўрнида, 2018 йилнинг 1 июль куни бўлиб ўтган сайлов натижаларига кўра, Ўзбекистон либерал-демократик партиясидан Жаҳонгир Ортиқхўжаевнинг номзоди илгари сурилди ва Халқ депутатлари Тошкент шаҳар Кенгашининг депутати этиб сайланди. Унинг номзоди 23-“Мойқўрғон” сайлов округида ЎзЛидеп партиясидан кўрсатилганди.\n2018 йилнинг 18 сентябрь куни Жаҳонгир Ортиқхўжаев Ўзбекистон Республикаси Марказий сайлов комиссияси қарори билан Олий Мажлис Сенати аъзоси сифатида рўйхатга олинди.\nЖаҳонгир Ортиқхўжаев кейинги кунларда унинг журналистларга таҳдиди акс этган аудионинг тарқалиши ортидан кенг муҳокамалар объектига айланди.\nДавлат органларига хусусийлаштириш натижаларини қайта кўриб чиқиш ташаббуси билан чиқиш тақиқланди\nДавлат тасарруфидан чиқариш ва хусусийлаштириш натижаларини, шу жумладан, объектларнинг қийматини баҳолаш натижаларини қайта кўриб чиқиш ва бекор қилиш масалалари юзасидан давлат органлари, шу жумладан, назорат, ҳуқуқни муҳофаза қилувчи органлар ва судлар томонидан ташаббус билан чиқиш хусусий мулкнинг дахлсизлигини бузиш сифатида баҳоланади ҳамда бундай ишлар кўриб чиқиш учун қабул қилинмайди.\nБу меъёр, Адлия вазирлигининг хабар қилишича, мамлакат президенти имзолаган “Мамлакатда бизнес муҳитини янада яхшилаш ва тадбиркорликни қўллаб-қувватлаш тизимини такомиллаштириш чора-тадбирлари тўғрисида”ги қарорда белгилаб қўйилди.\nОзодлик 2017 йил августида ўша йил январидан бошлаб турли инстанциядаги Ўзбекистон судларининг кейинги 25 йил давомида давлат тасарруфидан чиқарилиб¸ фуқароларга хусусий мулк сифатида сотилган объектларни қайтадан давлат ихтиëрига қайтариш ҳақида қарор чиқариши кўпайиб бораётгани тўғрисида ёзган эди.\nОзодликка хусусий тадбиркорлардан келаëтган мурожаатларда “президент қарор ва оғзаки топшириқлари” билан оқланаëтган бундай суд қарорларининг Ўзбекистон конституцияси ва қатор қонунлар билан кафолатланган хусусий мулк дахлсизлигига зид экани айтилган эди.\nМСК: Депутатликка номзодлар орасида бир неча йил муқаддам вафот этган шахс йўқ\nЎзбекистон Республикаси Марказий сайлов комиссияси (МСК) вафот этган шахс депутатликка номзод сифатида рўйхатга олинганлиги ҳақидаги маълумот тасдиқланмаганини хабар қилди.\nМСК 20 ноябрь куни бир неча йил олдин вафот этган шахс депутатликка номзод сифатида рўйхатга олингани тўғрисида ижтимоий тармоқларда пайдо бўлган хабарлар юзасидан текширув бошлаганини маълум қилган эди.\nМарказий сайлов комиссиясининг кейинроқ маълум қилишича, бу маълумот ўз тасдиғини топмаган.\n15 ноябрда Марказий сайлов комиссияси Олий Мажлис Қонунчилик палатаси депутатлигига партиялардан кўрсатилган номзодларни расман рўйхатга олган.\nОлий Мажлис Қонунчилик палатасига ва маҳаллий кенгашларга сайлов 22 декабрда бўлиб ўтади.\nУнивеситетларни битираётган педагогларнинг ярми мактабда ишламайди\nБир йилда 20 минг нафарга яқин педагог университетларни битирса, шундан 10 минг нафари педагог бўлиб қолади, қолганлари бошқа соҳага ўтиб кетади.\nБу ҳақда Ёшлар иттифоқи марказий кенгаши раиси Алишер Саъдуллаев баёнот бергани тўғрисида kun.uz хабар қилди.\nСаъдуллаевнинг айтишича, Халқ таълими вазирлиги томонидан халқ таълими тизимини 2030 йилгача ривожлантириш концепцияси ишлаб чиқилган бўлиб, унда педагоглар тайёрлаш тизимидаги муаммолар ечими таклиф этилган.\n«Масаланинг энг муҳими ечими, ХТВ томонидан ишлаб чиқилган 2030 йилгача мўлжалланган концепция Олий таълим вазирлигининг 2030 йилгача мўлжалланган концепцияси билан мос равишда интеграция қилинсагина, яъни муаммолар биргаликда ҳал қилинсагина, масалага ечим топилиши мумкин. Йўқса у муаммолигича қолиб кетаверади», деган Алишер Саъдуллаев.\nҚамчиқ довонида қор кўчкиси (Озодлик архивидан)\nФавқулодда вазиятлар вазирлигининг Гидрометеорология хизмати маълумотларига таяниб хабар қилишича, 21-25 ноябрь кунлари А-373 «Тошкент-Ўш» автомобиль йўлининг «Қамчиқ» довони қисмида вақти-вақти билан қор ёғади, туман тушиб, кўринувчанлик 50 м.гача пасаяди, шамол тезлиги секундига 17-22 м.гача кучаяди, йўлда қор уюмлари, яхмалак ҳосил бўлиши кутилмоқда.\nВазирлик шу муносабат билан йўл-транспорт ҳодисалари билан боғлиқ фавқулодда вазиятларнинг олдини олиш мақсадида, довондан ўтувчи ҳайдовчиларга автомобилларнинг техник ҳолатини тўлиқ кўздан кечириш, довон орқали етарли даражада ёқилғи-мойлаш маҳсулотлари билан ҳаракатланиш; автотехникаларнинг қиш мавсумида ҳаракатланиш учун махсус шиналар билан алмаштириш каби тавсияларни берди.\n1 кунда 3 туманда 5 киши ис газидан заҳарланиб ҳалок бўлди\n20 ноябрь куни Сирдарё вилоятининг Боёвут тумани, Тошкент вилоятининг Ангрен шаҳри ва Навоий вилоятининг Хатирчи туманида ўлим билан якунланган ис газидан заҳарланиш ҳолатлари қайд этилди.\nЎзбекистон Бош прокуратураси матбуот хизматига таяниб, gazeta.uzнинг хабар қилишича, учта оила аъзолари қурбон бўлди. Беш киши - уч эркак ва икки аёл ҳаётдан кўз юмди, бир бола шифохонага ётқизилди.\nПрокуратура органлари ҳодисалар юзасидан дастлабки тергов ҳаракатларини олиб бораётгани хабар қилинди.\nЯнги йилдан имтиёзли кредитлар бериш бекор қилинади\nЎзбекистонда 2020 йилнинг 1 январидан имтиёзли равишда кредитлар бериш амалиёти бекор қилинади. Бу ҳақда президент Шавкат Мирзиёев 19 ноябрда имзолаган “Инфляцион таргетлаш режимига босқичма-босқич ўтиш орқали пул-кредит сиёсатини такомиллаштириш тўғрисида”ги фармонда белгиланди.\nАйни пайтда фармон билан “фоиз харажатларининг маълум бир қисмини компенсация қилиш механизмларини жорий этиш орқали тижорат банкларига фоиз ставкаларини мустақил белгилаш ҳуқуқи” берилади.\nФоиз ставкалари Марказий банкнинг қайта молиялаштириш ставкасидан кам бўлмаган даражада белгиланади. Лекин ипотекани кредитлаш бўйича давлат дастурлари ҳамда пахта хомашёси ва бошоқли дон экинларини етиштириш учун қишлоқ хўжалиги маҳсулотлари ишлаб чиқарувчи корхоналарга ажратиладиган кредитлар бундан мустасно бўлади.\nАйни пайтда Ўзбекистонда қайта молиялашнинг устама ставкаси 16 фоизни ташкил қилади. “Ҳар бир оила тадбиркор” дастури асосида кредитлар 8 фоиз, “Ёшлар- бизнинг келажагимиз” дастури асосидаги кредитлар 7 фоиз устама билан берилади.\nАфғонистондаги ота-онасиз қолган болаларга гуманитар ёрдам етказиб берилди\nЎзбекистондан Афғонистоннинг Мозори Шариф шаҳрига гуманитар ёрдам етказиб берилди. Бу ҳақда “Ўзбекистон темир йўллари” ширкати 20 ноябрь куни хабар берди.\nМаълум қилинишича, гуманитар ёрдам ота-она қаровисиз қолган болалар учун бадиий адабиётлар, ўқув қуроллари, кийим-кечак ва спорт жиҳозларидан иборат бўлган.\nГуманитар ёрдамни тўплаш акцияси Ўзбекистон халқаро ёшлар ассоциацияси томонидан «Тинчлик учун!» шиори остида 1 сентябрдан 1 октябргача ўтказилган.\n“Мазкур акциядан мақсад жамоатчиликни Афғонистондаги этник ўзбеклар ва ота-онасиз қолган ёшлар муаммоларидан хабардорлигини ошириш бўлган”, дейилади хабарда.\nТермизда 700га яқин дайди ит ва мушук йўқ қилинди\nТермиз шаҳрида ўтган 10 ой мобайнида 672 та қаровсиз дайди ҳайвон йўқ қилинди. Бу ҳақда шаҳар ҳокимияти «Маҳалла» телеканалининг «Репортёр» дастурида намойиш этилган танқидий лавҳага жавобан маълум қилди.\n«Маҳалла» телеканалида 25 октябрда намойиш этилган лавҳада Термиздаги чиқиндихоналарда дайдиб юрган итларнинг тобора кўпайиб бораётгани, бунга мутасадди ташкилотлар бефарқ қараётгани танқид қилинган эди.\n“Ҳозирда шаҳар Давлат санитария эпидемология назорати маркази ҳамда маҳалла фуқаролар йиғинлари билан ҳамкорликда қўшимча ишчи кучларини жалб қилган ҳолда дайди ҳайвонларни ушлаш ва йўқотиш ишларини жадаллаштириш билан боғлиқ чора-тадбирлар белгилаб олинди”, дейилади хабарда.\nАввалроқ Бухорода 10 мингга яқин дайди ит ва мушук йўқ қилингани ҳақида хабар берилганди.\nСўнгги 13 йилда биринчи марта ўзбек ва қозоқ футболчилари беллашади\nФутбол бўйича Ўзбекистон миллий терма жамоаси Қозоғистон термаси билан сўнгги 13 йилда биринчи марта ўртоқлик учрашуви ўтказади.\nChampionat.Asia нашрининг 20 ноябрда билдиришича, Ўзбекистон терма жамоаси бош мураббийси Вадим Абрамов бу ҳақда келишувга эришилгани ҳақида маълум қилган.\nАбрамов Ўзбекистон футбол ассоциацияси ва Қозоғистон футбол федерацияси учрашувни 2020 йилнинг баҳорида ўтказишни режалаштирганини айтган. У учрашув қайси давлатда ўтишини айтмади.\nАввалроқ қозоқ матбуоти Ўзбекистон ва Қозоғистон футбол расмийлари учрашув ўтказиш масаласида музокаралар ўтказаётганини ва учрашув Тошкентда ўтиши режалаштирилаётганини билдирган эди.\nПрезидент Тошкентда асос солинган IT-паркни бориб кўрди\nПрезидент Мирзиёев 20 ноябрь куни Тошкентнинг Мирзо Улуғбек туманидаги Дастурий маҳсулотлар ва ахборот технологиялари технологик парки фаолияти билан танишди.\nБу ҳақда хабар қилган ЎзАга кўра, ушбу IT-парк Президентнинг 2018 йилда Ҳиндистонга давлат ташрифи чоғида эришилган келишув асосида, Ўзбекистон Республикаси Ахборот технологиялари ва коммуникацияларини ривожлантириш вазирлиги билан Ҳиндистон Республикасининг Электроника ва ахборот технологиялари вазирлиги қошидаги Дастурий технологиялар парклари жамияти ҳамкорлигида ташкил этилган.\nВазирлар Маҳкамасининг 2019 йил 10 январдаги қарорида технопарк фаолиятини йўлга қўйиш чора-тадбирлари белгиланган, шу мақсадда дирекция тузилган, июлда унинг дастлабки биноси фойдаланишга топширилди.\nМазкур технопарк резидентлари сифатида рўйхатдан ўтган корхоналар 2028 йилнинг 1 январига қадар солиқлар ва божхона тўловларидан озод этилган. Бу соҳа мутахассисларига катта мадад бўлиб, технопаркка қизиқишни оширмоқда. Қисқа вақтда унинг резидентлари сони 300 дан ортди.\n2019 йилда 5441 киши Ўзбекистон фуқаролигига қабул қилинди\nПрезидент Шавкат Мирзиёев 2019 йил бошидан буён жами 5441 кишини Ўзбекистон фуқаролигига қабул қилиш тўғрисидаги 25 та фармонни имзолади.\nБу ҳақда хабар қилган ЎзАга кўра, 1991 йилдан 2007 йилга қадар республикада жами 482 нафар фуқаролиги бўлмаган шахс Ўзбекистон фуқаролигига қабул қилинган.\n2007 йилдан 2016 йилнинг декабрига қадар эса, бир киши ҳам Ўзбекистон фуқаролигига қабул қилинмаган.\n2016 йилнинг декабрида Шавкат Мирзиёев 179 кишига фуқароликни бериш тўғрисидаги биринчи фармонни имзолади.\n2017 йилда 10 та фармон билан 1064 нафар шахс, 2018 йилда 15 та фармон билан 2759 нафар шахс фуқароликка қабул қилинди.\nУч йил ичида жами 51 та фармон билан 9443 шахс фуқароликка қабул қилинди.\nАйни пайтда, Озодликка келаётган маълумотларга қараганда, Ўзбекистон фуқаролигига қабул қилинишини кутаётганлар кўп. Улардан бирининг хати Озодликнинг SizdanTelegram рукнида 19 ноябрда эълон қилинди.\nЯқин қариндошларга тегишли автомобилни ишончномасиз бошқаришга рухсат берилди\nТранспорт воситаси эгасининг суғурта полисида кўрсатилган яқин қариндошлари (ота-она, эр (хотин), болалар, ака-укалар, опа-сингиллар) транспорт воситасини нотариал тасдиқланган ишончномасиз бошқаришига рухсат берилди.\nАдлия вазирлигининг хабар қилишича, бу тартиб нотариат тизими такомиллаштирилганлиги муносабати билан ҳукуматнинг бир қатор қарорларига киритган ўзгартириш ва қўшимчаларда акс этган.\nЯнги тартибга биноан транспорт воситаси эгасининг талаби билан суғурта компаниялари томонидан суғурта полисида қариндошлик даражаси кўрсатилади.\nШунингдек, қарор билан суғурта полиси бланкасининг янгиланган шакли тасдиқланди.\nҚарор билан Йўл ҳаракати қоидаларига киритилган ўзгартиришларга кўра, ДЙҲХХ органлари томонидан суғурта полисида кўрсатилган яқин қариндошлардан транспорт воситасини бошқариши ҳақида ишончнома ҳамда қариндошликни тасдиқловчи ҳужжатлар талаб қилинмайди.\nЎзбекистон Жанубий Корея инвестициялари ҳимоя қилинишини кафолатлади\nЖанубий Корея президенти Мун Чжэ Иннинг 2019 йилнинг 19 апрелда Тошкентда кутиб олиниши.\nПрезидент Шавкат Мирзиёев Ўзбекистон ва Корея Республикаси ҳукумати ўртасида инвестицияларни ўзаро рағбатлантириш ва ҳимоя қилиш тўғрисидаги битимни тасдиқлади.\nМазкур битим икки давлат ўртасида 2019 йилнинг 19 апрелда Жанубий Корея президенти Мун Чжэ Иннинг Ўзбекистонга расмий ташрифи доирасида имзоланган эди.\nХалқаро ҳуқуқ меъёрларига асосан бу каби битимларда шартнома тарафлари инвестицияларини ҳар томонлама ҳуқуқий жиҳатдан ҳимоя қилиш, ётқизилган сармояларни миллийлаштиришни тақиқлаш, тўловларни ўтказишда эркинлик бериш, инвесторларга етказилган зарарни қоплаш ҳамда давлат ва инвесторлар ўртасидаги низоларни ҳал этиш каби мажбуриятларни ўз зиммаларига оладилар.\nЎзбекистон бундан аввал бу каби битимларни Россия, Тожикистон, Қозоғистон, Хитой каби давлатлар билан имзолаган.\nНурободда газ ташувчи MAN портлаши оқибатида яна 6 автомашина ёниб кетди\n«Тимур ГАЗ» МЧЖга тегишли автомашиналар тураргоҳида ёнган машиналар. Тергов департаменти фотосуратлари.\nСамарқанд вилояти Нуробод туманидаги автомашиналар тураргоҳида суюлтирилган газ ташишга мўлжалланган MAN юк машинаси портлаши ортидан яна олтита автомашина ёниб кетди.\nИчки ишлар вазирлиги ҳузуридаги Тергов департаментининг хабар беришича, 20 ноябрь куни «Самарқанд—Ғузор» автомобиль йўлининг 33-километрида жойлашган «Тимур ГАЗ» МЧЖга тегишли автомашиналар тураргоҳида суюлтирилган газ ташишга мўлжанланган MAN русумли юк атомашинаси номаълум сабаларга кўра ёна бошлаган.\nЁнғин оқибатида юзага келган портлаш оқибатида автотураргоҳда турган суюлтирилган газ ташиш учун мўлжанланган 2 та MAN, 1 та «ЗИЛ» , «ДАФ» ва «ЗИЛ» русумли юк автомашиналари, Hyundai русумли экскаватор ёниб кетган.\nҲодиса содир бўлган жойга тергов-тезкор гуруҳи, ФВВ ходимлари ва тез тиббий ёрдам автомашиналари жалб қилинган.\nДастлабки маълмотларга кўра, ҳайдовчиларнинг бир нафари тан жароҳати олиб шифохонага мурожаат этган.\nҲозирда ёнғин келиб чиқиш сабаби аниқланмоқда.\nВазирлар маҳкамаси енгил автомашиналарни чегарадан 15 дақиқа ичида ўтказишга кўрсатма берди\nЎзбекистон-Қирғизистон чегараси олдида.\nБундан буён автотранспорт воситалари ва уларда бораётган йўловчиларни чегарадан ўтказиш ярим соатдан ошмаслиги лозим. Бу ҳақда Вазирлар Маҳкамаси 18 ноябрда махсус нимзомни тасдиқлади.\nНизомга асосан чегарадан ўтиш «Ягона дарча» божхона ахборот тизими асосида амалга оширилади. Чегарадан енгил автотранспорт воситалари 15 дақиқа, юк автотранспорт воситалари 30 дақиқадан кўп бўлмаган муддатда ўтказилиши шарт.\nНизомга асосан Ўзбекистонга кириб келаётган енгил ва юк автомашиналарини текшириш вақти қуйида белгиланган тартибдан кўп вақтни олмаслиги лозим:\nсанитария-карантин назорати (ҳайдовчи санитария назоратидан ўтказилади) — 3 дақиқа;\nчегара назорати (Давлат чегарасини кесиб ўтиш ҳуқуқни берувчи ҳужжатлар мавжудлиги ва паспорт текширилади) — 4 дақиқа;\nбожхона назорати (ҳайдовчи, товарлар ва автотранспорт воситаси божхона назорати ва расмийлаштирувидан ўтказилади) — 15 дақиқа;\nфитосанитария назорати (олиб ўтилаётган товар фитосанитария назорати объекти бўлса, фитосанитария назоратидан ўтказилади) — 4 дақиқа;\nветеринария назорати (олиб ўтилаётган товар ветеринария назорати объекти бўлса, ветеринария назоратидан ўтказилади) — 4 дақиқа.\nЎтказиш пунктида фаолият олиб борувчи давлат назорати органлари қонунбузарлик ҳолатларини аниқлаганида назоратдан ўтиш вақти белгиланган муддатдан ортиқ бўлиши мумкин.


Темир Сариев Ўшда зилзиладан азият чекканларга 200 минг сом ваъда қилди\n20:08 / 23.11.2015\nҚирғизистон бош вазири Темир Сариев Ўш вилоятида содир бўлган қатор зилзилаларидан азият чеккан аҳолига 200 минг сомдан товон пули тўлашни ваъда қилди. Бу ҳақда у бугун бўлиб ўтган селектор йиғилишида таъкидлади.\n“Пул етиб бормайди деб хавотир олманг. Дастлаб вайрон бўлган ва зарар кўрган объектларнинг аниқ рўйхатини тузиш лозим. Маблағ бор, биз 200 минг сомга яна ФВВ ҳисобига келаётган пулларни қўшмоқчимиз”, - деди у.\n17-18 ноябрь кунлари Ўшда 7 балли зилзила рўй берди. Офат эпицентри Қорасув туманида бўлди.


Аспирин даволаш, гўзаллик, тозалик ва гулларингизнинг узоқ яшашига ёрдам беради » Ўзбекистон янгиликлари – Zamin.uz\nАспирин даволаш, гўзаллик, тозалик ва гулларингизнинг узоқ яшашига ёрдам беради\n04 сентябрь 2018, 21:28\n1. Ҳуснбузарларни йўқотишга ёрдам беради:\nАспирин дориси шамоллашни олиш хусусиятига эга бўлганлиги боис, юздаги ҳуснбузарларни камайтириб, терини тинчлантиради. Бунинг учун 2-3 дона аспирин таблеткасини майдалаб, лимон суви билан аралаштиринг ва юзингизга суринг. Бир дақиқадан сўнг ювиб ташланг. Бу суртмани қуёшга чиқишдан олдин суртиб чиқиш мумкин эмас.\n2. Ҳашаротларнинг чақишида қичималарнинг олдини олади:\nАспирин ҳашаротлар чаққанда келиб чиқадиган шишларни ва қичималарнинг олдини олади. Бир дона таблеткани қобиғини ювиб ташланг. Сўнгра дорининг ичини бирозгина сувга қўшиб суртма малҳам ҳолатига келтиринг ва чақилган жойга қўйиб бир неча дақиқа ушлаб туринг.\n3. Юздаги тешикчаларни кичрайтиради:\nТайёрланиши учун 5 дақиқа вақтингизни олувчи ушбу ниқоб юз терисидаги тешикчаларни кичрайтиради, силлиқлаштиради ва текислайди. Бунинг учун:\n• 7 дона қобиқсиз аспирин таблеткаси;\n• 3 қошиқ йогурт ёки сметана;\n• 1 қошиқ асал керак бўлади.\nНиқобни тайёрлаб юзингизга суринг, 3-5 дақиқадан кейин ювиб ташланг.\n4. Қазғоқларни бартараф этади:\nҚазғоқларни бартараф этиш учун 2 дона аспирин таблеткасини майдалаб бир марта ювиш учун мўлжалланган шампунга қўшиб бошингизни ювинг.\n5. Аспирин – эксфолиант (пилинг):\n2-3 дона аспирин таблеткасини сувга аралаштириб танангизга яхшилаб суринг, бироздан сўнг ювиб ташланг, тана териси майинлашади. Агар терингиз нозик бўлса бундай суртмани қўлламаганингиз маъқул, акс ҳолда қизартириб юбориши мумкин.\n6. Оёқдаги қадоқларни кетказади:\n7 дона аспирин таблеткасини майдалаб бир қошиқ лимон сувига аралаштиринг. Ҳосил бўлган массани пошнангизга қўйинг ва иссиқ ҳолатда ушлаб туринг. 10 дақиқадан сўнгра ювиб ташланг.\n7. Сочларни мустаҳкамлайди:\nАспирин ҳатто сочларни мустаҳкамлашда ҳам ёрдам беради. Бунинг учун бир пластинка аспиринни бир пиёла илиқ сувга аралаштиринг, ҳосил бўлган маскани бошингизни ювгандан кейин яхшилаб қўйиб чиқинг. 15 дақиқадан кейин ювиб ташлашингиз мумкин. Сочларингиз нафақат мустаҳкамланади, балки жилоланиб ялтирайди.\n8. Кийимлардаги доғларни йўқотади:\nКийимлардаги тердан пайдо бўлган доғларни кетказиш учун аспирин доналарини сувда эритиб ўша жойига суртиб кечга қўйинг. Кейин одатдагидек кийимларни ювиб ташлашингиз мумкин, кийимларингиз асл ҳолатига қайтади.\n9. Ваннани ялтиратади:\nВаннани тозалаш учун 5 дона аспирин таблеткасини тозалаш воситасига қўшиб ишқалаб қўйинг. Ярим соатлардан кейин ваннани губка билан енгил ювиб ташланг.\n10. Атиргулларнинг умрини узайтиради:\nАтиргуллар турган гулдонга бир дона аспиринни ташланг. Аспирин сувда бактерияларнинг кўпайишига йўл қўймайди.\nЯнгиликлар » Тиббиёт » Аспирин даволаш, гўзаллик, тозалик ва гулларингизнинг узоқ яшашига ёрдам беради\n00:49 Осиё Кубоги. БАА жуда қийинчилик билан ғалаба қозонди ва чорак финалга йўл олди\n00:22 Алибоев: "Австралияни қай куйга солганимизни ҳамма кўрди"\n00:21 Тўхтахўжаев: "Дарвозабон ёнга сакрашини тахмин қилиб зарба берган эдим"\n00:19 Одил Аҳмедов: "Финалга чиқишни орзу қилгандик"\n00:18 Грэм Арнольд: "Ўзбекистон терма жамоаси менда илиқ таассурот қолдирди"\n00:16 Игнатий Нестеров: "Терма жамоа сафида яна битта ўйин ўтказаман. Кейин кетаман"\n00:14 Эктор Купер: "Шогирдларим билан, жамоам билан фахрланаман"\n22:42 Наманган шаҳрида фоҳишалар яшовчи жойларга камералар ўрнатилди (фото)\n22:13 Шавкат Мирзиёев Ангела Меркел билан музокара ўтказди (фото)\n21:51 Осиё Кубоги. Австралия пенальтилар сериясида Ўзбекистонни мағлуб этди\n21:25 Ўзбекистон ва Германия 8 млрд евролик лойиҳалар бўйича келишувларга эришди\n21:00 Венесуэлада давлат тўнтарувига янги уриниш амалга оширилди\n08:31 Асал ва долчин — саломатлик гарови\n22:31 Асалнинг сиз билмаган 12 шифобахш хусусияти\n10:36 Аспириннинг хавфли хусусияти топилди\n16:28 Оддий аспириннинг биз билмаган 10 фойдали хусусияти\nШавкат Мирзиёев Ангела Меркел билан музокара ўтказди (фото)\nЎзбекистон ва Германия 8 млрд евролик лойиҳалар бўйича келишувларга эришди\nШавкат Мирзиёев Ангела Меркел билан учрашди (фото)\nГермания президенти Ўзбекистонга келади\n22 январь куни Ўзбекистонда кутилаётган об-ҳаво маълумоти\nНаманган шаҳрида фоҳишалар яшовчи жойларга камералар ўрнатилди (фото)\nКаримов Фонди 1989 йилги Фарғона воқеаларини ёдга олди\n«Ипподром» бозори акциялари биржада сотилмоқда\nТошкентда қидирувдаги бир гуруҳ шахсларни қўлга олиш чоғида ИИББ ходимлари жароҳатланди\nАҳоли муаммолари билан ишлаш соҳасида янги тизимга ўтилмоқда\nМаҳсулотлар қайси бозорларда энг арзон ва энг қиммат нархда сотилмоқда?\nВенесуэлада давлат тўнтарувига янги уриниш амалга оширилди\nБойлар ва камбағаллар ўртасидаги тафовут қанча?\nЭрдўған ва Трамп Сурия бўйича келишиб олди\nДунёдаги миллиардерлар сони 10 йил ичида 2 баробарга кўпайган\nГонгконгда 4,6 млрд долларлик автомобил туннели очилди\nЭски намунадаги миллий ҳайдовчилик гувоҳномалари 2021 йил 1 январгача амал қилади\nОсиё Кубоги. БАА жуда қийинчилик билан ғалаба қозонди ва чорак финалга йўл олди\nАлибоев: "Австралияни қай куйга солганимизни ҳамма кўрди"\nТўхтахўжаев: "Дарвозабон ёнга сакрашини тахмин қилиб зарба берган эдим"\nОдил Аҳмедов: "Финалга чиқишни орзу қилгандик"\nГрэм Арнольд: "Ўзбекистон терма жамоаси менда илиқ таассурот қолдирди"\nИгнатий Нестеров: "Терма жамоа сафида яна битта ўйин ўтказаман. Кейин кетаман"\nМуваффақиятнинг қиймати ҳақидаги машҳур фильмлар\nЛеонардо да Винчининг машҳур "Мона Лиза" картинасининг сири очилди


00:00 / 19.07.2012 | eski savollar | 3818\nАссалому Алайкум Шайҳ ҳазратлари !Оила қурганимга 8 йилдан ошди , ҳорижда иштиқомат қиламан аёлимни ҳам шу эрда учратиб ва шу эрда турмуш қурганмиз . Қайнона-қйнота ко'рмаган аёл , уй бекаси ҳозирги кунда 2 фарзандимиз бор иккиси ҳам қиз. аёлим билан орамиздаги уруш жанжал кучайиб бораяпти , 5 вақт намоз о'қийдиу лекин мени ҳожайин сифатида ҳеч қачон тан олмаган ва олмиди унга фақат ота-онаси ока-укалари 1ч о'ринда ,мен бунга қарши эмасман . мен унга аёл учун 1 чи о'ринда эрини кейин ота-онасини розилигини олиш керак десам тан олмийди , эрни оилани боқувчи инсон ҳалос деб билади . кеча кенжа қизимни (3 ёшда) овқатини емаганлиги учун уриб ко'зини кокартириб қо'йибти , керак бо'лса со'йиб ташлиман деди .эрни ҳурмат эки ко'нглини олиш деган ҳарса ё'қ . яҳши ҳам ёмон ҳам гапириб ко'рдим Оллоҳ кечирсин ҳатто уриб ҳам ко'рдим , оҳирги пайтларди жанжал уни уриш билан тугаяпти .бошим қотиб қолди нима қилишга .мен ҳам одамман аҳир, ажрашай десам қизларимни ко'зим қиймайди . о'зим ёшман лекин сиқилишдан урак ,мегрим касалликларига учрадим. аёлим фақат синни даватларингизни эшитади бошқаларни тан олмайди . сиздан илтимос маслаҳат беринг нимақилай ? ҳамда аёлимга ҳасиҳат қилиб қо'йинг . жавобингизни кутаман ва катта раҳмат .\n6. Эрга нисбатан барча ишларда яхши муомалада бўлмоқ. Муъоз ибн Жабал розияллоҳу анҳудан ривоят қилинади: «Набий соллаллоҳу алайҳи васаллам: «Қай бир хотин бу дунёда эрига озор берса, албатта, унинг ҳури ийндан бўлган хотини: «Унга озор берма! Аллоҳ ҳа¬лок қилсин сени! У сенинг олдингда келгинди бўлиб турибди, холос. Яқинда сени тарк этиб, биз томон жўнайди», – дейди», – дедилар». Термизий ривоят қилган. Ушбу ҳадиси шариф ҳам аёл киши ўз эри билан доимо яхши муомалада бўлиши кераклигига, эри ундан озор тортмаслик ҳаққига эга эканлигига далилдир. Ушбу ҳақни яхшилаб тушуниб олиш ва уни поймол қилмасликка ҳаракат қилиш жуда ҳам зарурдир. 7. Эри учун ўзини сақлаши. Бунда аёл кишининг эрига итоатда бўлиш ва унинг ғазабини чиқармаслик учун ўзини турли нарсалардан сақлаб туриши кўзда тутилади. Аллоҳ таоло «Аҳзоб» сурасида марҳамат қилади: «Уйингизда қарор топинг. Илгариги жоҳилият¬нинг очиқ-сочиқлиги каби очиқ-сочиқ юрманг». (33-оят) Албатта, ҳар бир муслима ўз уйида қарор топмоғи лозим. Шунинг учун уларга виқорларини сақлаб, уйларида ўтириш амр қилинмоқда. Бундан «Аёллар уйдан чиқишлари мумкин эмас экан» деган фикр тушунилмайди. Ушбу ояти карималар нозил бўлганидан кейин ҳам муслима аёллар уйларидан чиққанлар. Нафақат уйдан чиққанлар, балки узоқ-узоқ сафарларга ҳам борганлар. Бу оятда аёл кишининг асосий жойи унинг уйи бўлиши керак¬лигига ишора қилинмоқда. «Илгариги жоҳилиятнинг очиқ-сочиқлиги каби очиқ-сочиқ юрманг». Жоҳилият вақтида аёллар очилиб-сочилиб, ясан-тусан қи¬либ, эркакларнинг эътиборини ўзига тортишга интилар эдилар. Ўзларини бозорга солиб, таналари ва зебу зийнатларини кўз-кўз қилар эдилар. Бундай очилиб-сочилиб юриш «табарруж» дейи¬лади. Аллоҳ таоло муслима аёлларни жоҳилият тузумининг аёл¬лари каби очиқ-сочиқ юрмасликка амр этмоқда. Бу амр ҳар бир муслима аёлга тегишлидир. 8. Шофеъий ва Моликий мазҳабларида ҳайз, нифос ва жунубликдан кейин ғусл қилиш хотиннинг бурчларидандир. Чунки, хотин ҳайз ва нифосдан кейин ғусл қилмаса, эр унга яқинлашиши мумкин эмас. Шунинг учун у хотинини ғусл қилишга мажбурлаш ҳаққига эга. Жунуб аёл эса, тезроқ ғусл қилиб, намоз ўқиши лозим. 9. Эр маҳри муъажжални адо қилган бўлса, хотинини ўзи билан сафар қилишга таклиф қилса, у билан сафар қилиш хотиннинг бурчидир. Яъни, аввал беришга келишилган маҳрни хотинга бериш билан эрнинг уни ўзи билан сафарга олиб кетиш ҳаққи ҳам собит бўлади. 10. Хотин ҳар бир нарсани эридан сўраб қилиши зарур. Ҳар бир жойда ҳам раҳбардан изн сўраш жорий қоида бўлгани каби, шариатда аёл учун эрнинг ҳаққи улуғлигидан, у ҳар бир нарсани эридан изн олиб қилиши лозимдир. Эр оиланинг раҳбари бўлганидан кейин, аёл бирор иш қилмоқчи бўлса, аввал эрга изҳор қилиб, сўнг ишга қўл уриши икки тарафга ҳам яхшилик келтириши турган гап. Зотан, эр хотин учун энг ҳаққи улуғ инсон ҳисобланади. Оиша розияллоҳу анҳадан ривоят қилинади: «Набий соллаллоҳу алайҳи васалламдан: «Одамларнинг аёл кишида ҳаққи энг улуғи қайси?» – деб сўрадим. «Эрининг», – дедилар». Насаий ривоят қилган. Аввал ўтган баъзи ҳадисларда аёлнинг эридан изн сўрайдиган нарсалари ичида нафл рўза тутиш ҳам борлигини кўрдик. Аллоҳга ибодат қилишда ҳам, баъзи ҳолатларда, эрдан изн сўраш кераклиги шундан кўриниб турибди. Аллоҳ таоло эркак ва аёл бандаларидан имкон топганларига умрида бир марта ҳаж қилишни фарз қилган, нафл ҳаж қиладиган аёлга эса, эрининг рухсати ҳам шарт қилинган. Шунингдек, аёл киши садақа қилишда, уйдан чиқишда ва шунга ўхшаш нарсаларда эридан рухсат сўраши лозим. Фақат соғ-саломатлик ҳолатида ота-онанинг зиёратига бир ҳафтада бир марта эр рухсат бермаса ҳам боришга, агар улар бемор бўлсалар, керагича боришга аёлнинг шаръий ҳаққи бор. 11. Эрга ёрдам бериш ва унинг риоясини қилиш. Солиҳа аёл оила ишларининг барчасида эрига ёрдамчи бўлиши, унинг хизматини қилиши, унинг молини, обрўсини ва болаларини муҳофаза қилиши лозим. Ҳаётнинг иссиқ-совуқларида эрига ҳамдард ва ёрдамчи бўлиши матлубдир. Алий розияллоҳу анҳудан ривоят қилинади: «Фотима алайҳассалом Набий соллаллоҳу алайҳи васал¬ламнинг ҳузурларига қўл тегирмонидан қўлига ета¬диган қийинчиликдан шикоят қилиш учун келди. Унга у Зотнинг ҳузурига қуллар келганлиги ҳақида хабар етган эди. Бас, унга улардан бирортаси тегмади. У буни Оишага зикр қилди. У Зот келганларида Оиша бу хабарни етказди. У Зот биз уйқуга ёнбошлаб олганимизда олдимизга келдилар. Биз ўрнимиздан тура бошлаган эдик: «Икковингиз маконингизда тураверинг», дедилар-да, мен билан у(Фотима)нинг орасига ўтирдилар. Ҳаттоки мен қорнимда у Зотнинг оёқларининг совуғини ҳис этдим. Шунда у Зот: «Икковингизни сўраган нарсангиздан кўра яхшироқ нарсага далолат қилайми? Қачон ёнбошларингизни олсангиз, ўттиз уч марта тасбеҳ айтинг, ўттиз уч марта ҳамд айтинг ва ўттиз тўрт марта такбир айтинг. Ана ўша иккингиз учун ходимдан кўра яхшироқдир», – дедилар». Тўртовлари ривоят қилишган. Фотимаи Заҳро розияллоҳу анҳо ким эканликлари сир эмас. У зот Пайғамбаримиз соллаллоҳу алайҳи васалламнинг жигаргўшалари, бутун оламлар аёлларининг саййидаси, ҳазрати Алий каррамаллоҳу важҳаҳунинг жуфти ҳалоллари. У киши ўз уйларидаги хизматларни ўзлари қилар эдилар. Бошқа ривоятларда келганидек, уй супуриб кийимлари чанг бўлган, сув ташиб бўйинларига мешкобнинг ипи ботган, қозонга ўт ёқиб вужудларини тутун босган, қўл тегирмонда ун тортиб қўллари қаварган эди. Уй ишлари машаққатидан қийналиб кетган Фотима розияллоҳу анҳо бир куни оталари ‒ Пайғамбаримиз соллаллоҳу алайҳи васалламга қуллар келгани, уларни кишиларга хизматчи қилиб бўлиб бераётганларини эшитиб қолдилар. Бошқалар хизматчи тутганда, бизда ҳам бир хизматчи бўлса нима қилибди, деган фикр билан, Расулуллоҳ соллаллоҳу алайҳи васалламнинг ҳузурларига қўл тегирмон тортавериб қўллари қавариб кетганидан шикоят қилгани бордилар. У зот уйда йўқ эканлар, Фотима розияллоҳу анҳо шикоятларини Оиша онамизга айтаётиб, Пайғамбаримиз соллаллоҳу алайҳи васалламга қуллар келганлиги ҳақидаги хабар ўзларига етганини ҳам эслатиб қўйдилар. Сўнгра яна уй хизмати билан машғул бўлиш учун ортларига қайтдилар. Расулуллоҳ соллаллоҳу алайҳи васаллам уйга қайтиб келганларида Оиша онамиз бўлиб ўтган хабарни у зотга етказдилар. У зот, кеч бўлишига қарамай, Алий ва Фотима розияллоҳу анҳумонинг масканлари томон йўл олдилар. Кечқурун тушиб қолгани учун, икковлари жойларини солиб, ётиб олишган эди. Улар Пайғамбаримиз соллаллоҳу алайҳи васалламнинг келганларини билиб, ўринларидан тура бошлаган эдилар, У зот қўймадилар. Жойингизда ётаверинг, деб ораларига келиб ўтирдилар ва бирдан мақсадга ўтдилар: «Мен сизларга икковингиз сўраган ходимдан кўра яхшироқ нарсани айтиб берайми? Ҳар кеч ўрнингизга ётганингизда ўттиз уч марта «Субҳаналлоҳи», ўттиз уч марта «Алҳамдулиллаҳи» ва ўттиз тўрт марта «Аллоҳу акбар» десангиз, ана ўша сиз учун ходимдан кўра яхшироқ», – дедилар. Ушбу ҳадисни ҳужжат қилиб олган баъзи уламоларимиз: «Аёл кишининг уй хизматларини қилиши вожибдир», дейдилар. Бошқа бирлари эса: «Эрининг имкони бўлса, хизматчи олиб берса ҳам бўлади», дейдилар. Имом Бухорий ва Имом Муслим роҳматуллоҳи алайҳилар қилган ривоятда Абу Бакр Сиддиқнинг қизлари Асмо розияллоҳу анҳо қуйидагиларни айтадилар: «Зубайр менга уйланганида унинг моли ҳам, қули ҳам ёки бирор нарсаси ҳам йўқ эди. Фақатгина минадиган оти ва сув тортиб чиқарадиган ҳайвони бор эди. Мен унинг отига ем берар ва унга керакли бошқа ишларни ҳам қилар эдим. Шунингдек, сув тортадиган ҳайвонига ҳам ем-сув бериб, бошқа ишларни қилар, жумладан, хамир ҳам қорар эдим. Уч фарсахлик масофадан бошимда шох-шабба кўтариб келардим. Абу Бакр менга бир чўри юборди. У отга қарашга кифоя қилди. Мен худди чўриликдан озод бўлгандек бўлдим». Адолат юзасидан айтишимиз лозимки, бу борада ҳаддидан ошганлар ҳам йўқ эмас. Хотинни чўри ўрнида кўрадиганлар ҳам талайгина. Баъзи қайноналарнинг келинларга қарата: «Менга чўри бўлсанг, юрасан, бўлмаса, кетасан», деганлари ҳам сир эмас. Албатта, бу даражага етиб бориш мутлақо ножоиздир. Баъзи Ҳанафий уламолар: «Хотин эрининг хизматини қилиши вожиб», деганлар ҳам. Демак, аёл ҳам, эркак ҳам бу масалада ўзи ташаббус кўрсатиши лозим. Бир-бирига ёрдам бериб, ўзаро ҳамкорликда рўзғор тебратишлари керак бўлади. 12. Эрнинг оила аъзоларига яхшилик қилиш. Хотиннинг ўз эрига яхшилик қилиши сирасига унинг ота-онасига ва бошқа қариндошларига яхшилик қилиши ҳам киради. Зотан, эрнинг уларга яхшилик қилиши шариатнинг талабидир. Ота-онага яхшилик қилиш ва қариндошларга силаи раҳм қилиш қанчалик аҳамиятга эга эканлигини ҳар бир мусулмон яхши билади. Юқорида зикр қилинган ишлар хотиннинг ўз эри олдидаги шариат белгилаган бурчларидир. Бу бурчларни адо этиш ҳар бир муслима аёл учун шараф ва савобдир. Аёлнинг эрига нисбатан риоя қиладиган одоблари: 1. Муслима аёл Аллоҳ таолога маъсият бўлмаган барча нарсада эрининг розилигини топишга ҳаракат қилади. Умму Салама розияллоҳу анҳодан ривоят қилинади:«Набий соллаллоҳу алайҳи васаллам:«Қай бир хотин ўлса-ю, эри ундан рози бўлса, у жаннатга киради», – дедилар».Термизий ва Ҳоким ривоят қилишган. 2. Ҳаётдаги энг гўзал фазийлат қаноатдир. Рисоладаги хотин ўзини бу фазийлат билан зийнатламоғи даркор. Турли ҳою ҳавас деб, зеб-зийнат талаб қилиб, эрни қийин аҳволга солиш яхши эмас. Аввалги момоларимиз ризқ-рўз топиш учун жўнаб кетаётган эрларига: «Ҳаром касб қилманг. Аллоҳдан қўрқинг. Биз очлик-ночорликка чидаймиз, лекин дўзахнинг азобига чидай олмаймиз», дер эканлар.3. Эрга ихлос билан хизмат қилиш ҳам аёлларнинг юксак одобларидан биридир.Улуғ имомлардан бири бўлмиш Жаъфар Содиқ раҳимаҳуллоҳ: «Бир солиҳа аёл ўз эрига етти кун хизмат қилса, Аллоҳ унинг қаршисидаги дўзахнинг етти эшигини ёпади ва жаннатнинг саккиз эшигини очади», – деган эдилар.4. Хотин оилада чиройли амалларга одатланмоғи лозим. Қуръон ўқиш, китоб мутолаа қилиш, ахборотлардан хабардор бўлиш, ҳақийқатни ҳимоя қилиш шулар жумласидандир. Чунки, оқила ва маърифатли аёл ҳамиша эъзозда, эътиборда бўлади.5. Уйнинг содда, саранжом-саришта бўлиши ҳам асосан хотин кишига боғлиқ. Уйнинг зийнати нақш-нигору аёлларда эмас, балки саришталик, тотувлик ва меҳр-муҳаббатда эканли¬гини ҳеч қачон унутмаслик керак.6. Хотин киши эрининг виждонига айланиб, уни гуноҳдан, ёмон ишлардан қайтаради, савобга, яхши ишларга ундаб туради.Бундай аёллар Расулуллоҳ соллаллоҳу алайҳи васаллам:«Мўмин банда Аллоҳга бўлган иймондан сўнг эришган энг яхши нарса солиҳа хотиндир, унга қараса, хурсанд қилади ва Аллоҳнинг амрини бажаришда ёрдам беради», деб мақтаган аёллар қаторига кирадилар. 7. Солиҳа хотин енгиллик пайтида ҳам, оғирчилик пайтида ҳам эри учун энг яқин киши, дардкаш, маслаҳатчи бўлади. Уни сабр-чидамга даъват қилади, тушкун кунларида кўнглини чўктирмай, доимо олдинга интилишга ундайди. 8. Солиҳа аёл ўз эрининг яқин ёрдамчиси, ишончли кишиси бўлиб, ҳамма нарсаларни тартибга солиб туради. Унинг қилмоқчи бўлган ишларига ҳурмат билан қараб, ваъда ва учрашувларини ўз вақтида ўтказишига ёрдам бериб боради. Бу ҳолат, албатта, эрни уйга боғлайди. Чунки у бу ерда роҳат-фароғат, ҳузур-ҳаловат топади.9. Аёл киши эри ҳузурида ширинсухан, хушмуомала бўлиш билан бирга, тоза, чиройли кийинган, зийнатланган ҳолда бўлиши керак. Чунки бу нарса эр қалбига хурсандчилик, руҳига сокинлик киритади, қалбига қувонч бағишлайди.10. Рисоладаги хотин эрининг олдида ҳам, ортидан ҳам обрўсини, молини сақлайди, шарафини муҳофаза қилади.\nЭски тилланинг закоти


Россия Федерацияси мигрантлар учун киришни соддалаштириш ташаббусини маъқуллади\n27 Iyul 10:40 / Published in Ўзбекистон янгиликлари\nРоссия Федерациясига меҳнат муҳожирларининг соддалаштирилган кириши тўғрисидаги ташаббус маъқулланди\nРоссия қонунчилик ташаббусини маъқуллаганлигини эълон қилди, унга мувофиқ стадионлар қурилишида ва халқаро миқёсдаги тадбирларни тайёрлаш ва ўтказишда иштирок этадиган меҳнат муҳожирларига кириш тартиби соддалаштирилади.\nБу ҳақда Россия юристлари ассоциацияси (РЮА) хабар берди. Хусусан, нафақат спорт мусобақалари, балки халқаро миқёсдаги тоифага тегишли фестиваллар, кўргазмалар ва бошқа тадбирлар ҳақида ҳам гап кетаётгани таъкидланган.\nМеҳнат муҳожирларига таклифномалар амалдаги квоталар ҳисобга олинмасдан расмийлаштирилади. Рухсатномаларни рўйхатдан ўтказиш талаб қилинмайди.\nТаъкидланишича, илгари ўтказиладиган ҳар бир тадбир учун алоҳида қонун қабул қилинган. Янги қонунчилик акти кўп қирралилиги туфайли бунга йул қўймайди. Қоидалар тизимлаштирилади ва ҳар сафар қонунларни тайёрлаш ва қабул қилиш учун вақт ва куч сарфлашингиз шарт бўлмайди.\nТавсия этилган қонунга мувофиқ халқаро тадбирлар рўйхати, уларни тайёрлаш муддатлари ва қурилиш лойиҳалари рўйхатлари Россия ҳукумати томонидан тасдиқланади.\nМаълум қилинишича, қонун хизматлар, қурилиш, транспорт, қурилиш ва туризм хизматларига нисбатан қўлланилади.\nTagged under: айрим тоифалар, МЕҲНАТ МУҲОЖИРЛАРИ, РОССИЯ, соддалаштирилган кириш


АҚШнинг ахборот воситалари Трампнинг тирноғи остидан кир қидиришда яна ақлдан оздилар, нега “Ҳаракат” орқада қолиши керак? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:36 - АҚШнинг ахборот воситалари Трампнинг тирноғи остидан кир қидиришда яна ақлдан оздилар, нега “Ҳаракат” орқада қолиши керак?\nСовет замонининг машҳур «Мистер Икс» фильмида ҳамманинг ҳам эсида қолавермайдиган бир эпизод бор. Кўнгилочар программалар кўрсатиш билан ҳам шуғулланадиган машҳур рестораннинг зодагон эгаси бўлган аёл циркга кетаётганини айтиб, шундай қўшимча қилади: “Циркдаги янги мўъжиза -Мистер Иксни кўрмоқчиман. Бутун шаҳар ақлдан озди. Мен ҳам орқада қолмоқчимасман”.\nҚаранг, ақлдан озишда ҳаммадан орқада қолмаслик ҳам буюк иш экан. Мана, 2 кундан бери АҚШдек давлатда ҳамма ахборот воситалари яна ақлдан озмоқдалар, нега “Ҳаракат” орқада қолиши керак? Қолмаймиз.\nReuters агентлиги “Нью-Йорк Таймс” газетасига асосланиб хабар беришича, АҚШ Президенти Доналд Трампнинг биринчи хотинидан ўғли Доналд-2 (инглизлар уни Donald Jr. дейдилар, биз Доналд-2 демоқдамиз, уни расмда кўрмоқдасиз) ўтган йили отасининг сайлов олди кампанияси даврида, аниқроғи, 9 июнда поччаси Жаред Кушнер ва Трампнинг сайлов кампанияси раҳабари Пол Манафортнинг иштирокида ҳуқуқшуносликни ҳам бизснесга айлантириб катта пул қилаётган россиялик адвокат Наталья Весельницкая билан Нью-Йоркадаги осмонўпар Трамп-тауэрда учрашув ўтказган экан. Нимамиш, исми айтилмаган 3 манбанинг билдиришича, бу учрашувдан олдин Роб Голдстон (Rob Goldstone) исмли журналист ўзи танийдиган Доналд-2 га электрон хат йўллаб, россиялик адвокат Наталья Весельницкая билан кўришиш кераклигини, у адвокатда президентликка иккинчи номзод Ҳиллари Клинтон ўз сайлов кампанияси учун Россиядан пул олгани ҳақида маълумотлар борлигини, бу маълумотлар Ҳиллари Клинтонни обрўсизлантириш учун муҳимлигини ёзганмиш, шу сабабли учрашув бўлганмиш.\nҚизиғи шундаки, “Нью-Йорк Таймс” газетаси бу ҳақдаги хабарини кеча, яъни 10 июлда тарқатди. Аммо, 9 июлда, яъни бир кун аввал, Доналд-2 кутилмаганда баёнот тарқатиб, бир йил аввал бўлган россиялик адвокат билан учрашувини очиқлаб бўлган ва россиялик адвокат билан учрашувда АҚШдаги сайлов ва Ҳиллар Клинтон тилга олинмагани, учрашувда россиялик етимларни АҚШда асраб олиш атрфидаги масалалр, Ғарбнинг Россияда адвокат Сергей Магнитскийнинг қамоқхонада сирли равишда ўлиб қолгани ёки ўлдирилганидан кейин АҚШда бу ўлимга доир Россия расмийларига қарши киритилган санкциялар гаплашилганини айтган, бундай эътиборга лойиқ бўлмаган воқеа ҳақида Доналд Трампга хабар берилмаганини ҳам урғулаган экан. Савол туғилади – шундай арзимаган масалаларни муҳокама қилиш учун АҚШдек давлатниннг президенти бўлиш учун кураш олиб бораётган Доналд Трампнинг 3 нафар яқин одами қандайдир россиялик адвокат билан учрашадими? Бу саволларга жавоб қидирсак, яна бир марта “масхарабозлик” ифодасини ишлатишга тўғри келади.\nЭнди Оқ Уй расмийлари “Нью-Йорк Таймс” газетаси ҳеч қанақа сирни эмас, Доналд-2 очиқлаб бўлган воқеани сенсация қилиб ёзаётгани устидан кулишмаётган бўлса ҳам, яхшигина кесатишмоқда. Аслида, тахмин қилиш мумкинки, Оқ Уй “Нью-Йорк Таймс” газетаси бундай материал тайёрлаётганини ўз манбалари орқали билиб қолган ва Доналд-2 бир йилдан бери сир тутиб келинаётган учрашувни очиқлаган. Хуллас, қаёққа қараманг, КАТТА масхарабозлик.\n“Нью-Йорк Таймс” газетасининг хабари эътиборсиз қолмади. Ҳозир бутун дунё уни муҳокама қилмоқда. АҚШ Конгрессининг Россия ўтган йилги АҚШдаги президентлик сайловларига аралшганини текшириш учун тузилган комиссияси аъзолари Доналд-2 ни ўзлари сўроқ қилишлари кераклигини гапиришга бошладилар. Адвокат Наталья Весельницкая ҳам бугун ўша учрашув ҳақида гапиришга бошлади, у ерда АҚШдаги сайловларга оид ҳеч нарса тилга олинмагани, АҚШнинг Россияга қарши киритган санкициялари гаплашилганини айтди. Яна савол туғилади: “Эй, Анастасия, сен ким бўлибсанки, шундай муҳим СИЁСИЙ масалани гаплашиш учун Доналд Трампнинг 3 нафар яқин одами сен билан учрашсин?” Бу саволга ҳам жавоб қидирмаймиз, акс ҳолда ҳаммаёқ масхарабозликка айланаётганини гапиришга тўғри келиб қолади.\nДоналд-2 бу воқеа атрофида катта тўпалон бўлишини яхши тушунгани туфайли, айнан шу масала бўйича ўзига ёрдамчи бўладиган адвокат ҳам ёллабди.\nДарвоқе, Россия ахборот воситалари, ҳатто биз ҳурмат қиладиган Gazeta.ru ҳам “Нью-Йорк Таймс” газетасида айтиб ўтилган бир нарсани ҳеч тилга олмайдилар. Бу нарса аслида жуда қизиқ ва муҳим. Наталья Весельницкаяни Доналд Трамнинг одамлари билан учраштиришни Роб Голдстондан Россиянинг энг кўзга кўринган бойларидан бири, Путинга яқинлиги ҳам айтиладиган, асли озорбайжон Араз Агаларов сўраган экан.\nМана энди Доналд Трампнинг тирноғи остидан кир қидираётган АҚШнинг оммавий ахборот воситалари ва сиёсий элитаси тироқ остидан катта кир топганга ўхшамоқда.\nАммо, Араз Агаларовнинг бизнессдаги ўнг қўли ўз ўғли – ярим бизнессмен, ярим эстрада хонандаси, яъни оддий масхарабоз Эмин Агаларов - “Мисс АҚШ” конкурсининг яқин йилларгача эгаси бўлган Доналд Трамп билан яқиндан таниш бўлгани, ўша конкурслар атрфида айланиб юрганини ҳам ҳисобга олсак, бўлаётган воқеалар навбатдаги масхарабозлик эканлигини тушунамиз.\nАммо, АҚШнинг энг катта оммий ахборот воситалари ва сиёсий элитаси ҳам шуларни тушунмасдан, ёки тушуниб, аммо ўзлари яхши кўрмайдиган Доналд Трампдан алам олиш нияти соясида ақлдан озаётганлари ва навбатдаги масхарабозликка кираётганлари устидан кулишдан бошқа йўлимиз йўқ.\nЁки, биз ҳам ақлдан озиш йўлига ўтайликми?


Расмий рақамлар жамоатчиликни ишонтираётгани йўқ\n10 май 2021, Тошкент вақти: 01:38\nЎзбекистонда 2008 йилнинг дастлабки 4 ойида ўсмирлар ва болалар ўртасида жиноятчилик кўлами 3,5 фоиз, ўз жонига қасд қилиш ҳоллари эса 25 фоиз қисқарган.\n“Жаҳон” ахборот агентлиги тақдим қилган бу рақамлар президентнинг 2008 йилнинг 1 майида имзолаган “Умумжаҳон инсон ҳуқуқлари декларациясининг 60 йиллигига бағишланган тадбирлар дастури тўғрисида”ги фармонининг ижросига намуна сифатида тиркалган.\n“Бироқ бу расмий маълумотлар жамоатчилик ишончини қозонгани йўқ. Чунки ёшлар ва болалар ўртасида жиноятчилик камаймаган, аксинча кўпайган, ўз жонига қасд қилганлар эса, айниқса, ёшлар орасида кўпайган,- дейди Тошкент вилоятида истиқомат қиладиган педагог Улуғбек Усмонов. - Бунинг сабаблари эса, асосан, ишсизлик, йўқчилик, илмсизлик ва ҳоказо етишмовчиликлар. Мен ўзим кичкинагина қишлоқда яшайман. Сўнгги йил ичида 4–5 та ёш йигит-қизнинг жонига қасд қилганига гувоҳ бўлдик. Маҳаллий аҳоли буни вос-вос касалига йўлиқиб, ўзини осиб қўйган, деб қўя қолади. Аммо менимча, бу ёшларнинг руҳий ҳолати ва айни вақтда ижтимоий муаммолар билан боғлиқ. Чунки турмуш тарзи ошиб боряпти. Моддий эҳтиёж катта. Жамиятда кучли табақаланиш кетяпти. Кўп ёшлар бунга кўника олмаяпти, менимча”.\nЁшлар ва ўсмирлар орасида ўз жонига қасд қилиш ёки жиноятга қўл уриш ҳоллари жиззахлик ҳуқуқ ҳимоячиси Ўктам Пардаев фикрича ҳам кўпайиб бормоқда.\n“Одамлар орасида бировнинг қўл телефони, магнитофони, мис ёки алюмин қозони, товуғи, қўйини ўғирлаш жиддий жиноят саналмай ҳам қолган. Кўп ёшлар ўғирликка берилган. Мол ўғирлашдан тортиб, магнитофон ўғирлигига қадар бўлган жиноятларга берилган. Айниқса, рангли металл пул бўлганидан кейин бировнинг қозонини, симёғочдаги симларни ўғирлаш оддий ҳол бўлиб қолди. Йўқчиликда бунинг сабаби”,- деди Ў.Пардаев.\nАндижонлик бошқа бир суҳбатдош эса ёш-ёш йигитлар, ўсмир болалар ўртасида гиёҳвандлик кўпайгани, лекин янада аянчлиси, майда ўғирлик эмас, балки ҳуқуқ-тартибот ходимлари қўлига тушганидан сўнг катта жиноятчига айланаётган ёшларнинг кўпаяётгани хавотирли эканини билдирди.\n“Яқинда эшитдим: биров қўшнисининг мобил телефонини ўғирлаб қўлга тушган. Телефон эгаси қўшничилик қилиб, даъвосидан кечса, у болани битта қўй ўғирлаган, деган айб билан қамаб юборишди. Ёшгина йигитча. Бу милиция зоти бировни эплаб қўлга илинтириб олса бўлди, қўйиб юбормас экан”,- дейди суҳбатдош.\nХудди шу ҳолатни Ўктам Пардаев ҳам алоҳида таъкидлади. Яъни ҳуқуқ-тартибот идоралари ходимлари орасида жиноятчиликнинг олдини олиш билан эмас, балки ёш-ёш фуқаролардан ҳам асл жиноятчилар ясаш фаолияти билан шуғулланадиганларнинг сафи кенгайган.\n“20 ёшлардаги бир йигит таниш ўртоқларидан магнитофон сотиб олган. Бу болалар эса ўғирлик билан милицияга тушган ва милиция магнитофонни сотиб олган болани ҳам чақиртирган. Ҳалиги бола ўғирлик қилмагани учун қўрқмасдан милицияхонага борган-у, шу бўйи қайтиб келмаган. Ўғрига чиққан у ҳам. Бу минглаб ҳолатлардан фақат биттаси, афсуски. Жиноятчилик камайди, дейди. Аслида бунинг ҳаммаси қуруқ сафсата. Асли вазият аянчли”,- деди Ў.Пардаев.\nМен ўғри эмасман, деб комили ишонч билан ички ишлар бўлимига борган 20 ёшли йигитнинг у бинодан қайтиб чиқмагани унинг атрофидаги ҳалол ёшларни яна-да мустар, тушкун қилади. Табиийки, ўғирликни йўлга қўйиб олган ёшларни эса дадиллаштиради.\n“Аммо ёшлар орасида жиноятчилик камайди, дея бонг ураётган матбуот ҳам, ҳуқуқ-тарибот идоралари ҳам йўқчилик ҳақида гапираётгани йўқ. Ишсизлик, иш ҳақи эса энг кам харжли тирикчиликка ҳам етмаслиги ҳақида гапираётгани йўқ. Худди шу ҳол ёшларни ҳар кўчаларда сарсон қилаётгани ҳақида ҳеч ким гапираётгани ҳам, қайғураётгани ҳам йўқ”,- дейди Ў.Пардаев.\nХалқаро ҳамжамиятнинг Ўзбекистонда инсон ҳуқуқлари муттасил поймол этилиши ҳақидаги танқиди кучайиб бораётган бир пайтда мамлакат Бош прокуратураси ЮНИСЕФ билан бирга “ёшлар ва миллий озчилик вакиллари ҳуқуқлари ҳимоя қилинмоқда” қабилида тадбирлар ўтказмоқда. Расмий матбуот эса бу каби тадбирларни мамлакатда инсон ҳуқуқлари устивор, дейилган шиорни яна бир бор такрорлаш имкони ўлароқ қўлдан бой бераётгани йўқ.


Флоридада 5 ёшли қизча қайиқ ичига тушиб қолган лаққа балиқ туфайли ҳалок бўлди\n12:34 / 05.07.2015\nАҚШнинг Флорида штатидаги Сувони дарёсида 2 июль куни 5 ёшли қизча онаси ва акаси билан ўтирган қайиқ ичига сакраб тушган лаққа балиғининг зарбасидан ҳалок бўлди, деб хабар бермоқда Ассошиэйтед Пресс ахборот агентлиги.\nАгентликнинг маълумотларига кўра, ушбу воқеа оқибатида қизчанинг онаси ҳамда 9 ёшли акаси ҳам жароҳат олган. Улар Гейнсвилл шаҳридаги шифохонага етказилганлар. Уларнинг аҳволи ҳақида маълумот берилмаган.\nМаълумотларга кўра, осётр икки метргача баландликкача сакрай олади. Унинг узунлиги 2,4 метргача, оғирлиги 90 килограммгача етиши мумкин. Қайд этилишича, жорий йилда бу ерларда лаққабалиқнинг зарбасидан 4 нафар киши жабр кўрган.


Трамп: Шимолий Корея АҚШга таҳдид қилишни давом эттирса, “чинакамига” афсус қилади\n08:30 / 12.08.2017\nАҚШ президенти Дональд Трамп Шимолий Корея АҚШ ва унинг иттифоқдошларига таҳдид қилишни давом эттираверса, афсус қилишини айтди.\n“Агар (Ким Чен Ин – таҳр.) у очиқча таҳдид шаклида яна бирор гап гапирса ёки Гуамга нисбатан ёки АҚШ ва унинг иттифоқдошлари ҳудудидаги исталган жойга нимадир қилса, у тез орада бу ҳақда чинакамига афсус қилади», деб айтган Трамп.\nТрамп Шимолий Корея раҳбарияти юзага келган вазиятнинг жиддийлигини англаётганига умид билдирган. “Улар мен айтган гапларнинг қанчалик жиддийлигини тўлиқ англамоқдалар, деб умид қиламан. Бу тушуниш осон бўлган гаплар”, деб қўшимча қилган АҚШ президенти.\nАввалроқ АҚШ президенти Вашингтон Пхеньяннинг ақлсиз ҳаракатларига қарши ҳарбий жавоб тайёрлаганини айтган. “Шимолий Корея ақлсиз ҳаракат қилиши ҳолатига ҳарбий ечимлар тўлиқ тайёр. Умид қиламанки, Ким Чен Ин бошқача йўл топади!”, деб ёзганди Трамп твиттерда.\nОхирги ҳафтада Пхеньян ва Вашингтон бир-бирларига таҳдидлар билдиришган. Аввал Трамп Шимолий Кореядан АҚШга нисбатан реал хавф солинса, Пхеньянга ’олов ва ғазаб” билан жавоб беришга ваъда берган. Шимолий Корея бунга жавобан АҚШнинг Гуам оролидаги ҳарбий объектларига зарба бериш имкониятини қўриб чиқаётганини айтган. Ўз навбатида Трамп бу таҳдидга агар Шимолий Корея етакчиси Гуам билан нимадир қилса, Шимолий Кореяда “ҳали ҳеч ким кўрмаган ҳодиса юз беришини” айтган.


"Мирзиёев хавфсизлик сабаб Алишер Усмонов самолётини ижарага олган" - BBC News O'zbek\nImage caption Мирзиёев Усмонов самолётида илк бор Нью Йоркка учиб боргани маълум бўлганди\n"Ўзбекистон ҳаво йўллари" миллий авиакомпаниясининг маълум қилишича, Ўзбекистон Президенти Шавкат Мирзиёев россиялик миллиардер Алишер Усмоновнинг учоғини ижарага олган. Хабарда айтилишича, хавфсизлик ва қулайлик сабаб айнан шу учоқ Президент учун танлаб олинган.\n"Ўзбекистон ҳукумати "Ўзбекистон ҳаво йўллари" миллий авиакомпаниясига Ўзбекистон Республикаси Президентининг олис парвозларида расмий самолет сифатида фойдаланиш учун учоқларни ижарага олиш вариантларини излаш ва танлаб олиш топшириғини берди", - дейилади хабарда.\nУнда айтилишича, қулайлик, хавфсизлик ва техник тайёргарлик нуқтаи назаридан GlobalJet оператори томонидан таклиф қилинган Airbus 340 M-IABU учоғи танлаб олинган.\nМирзиёев Усмоновдан самолёт ижарага олганининг нимаси ёмон?\nМиллий авиакомпания Klaret Aviation Limited ширкати раҳбари билан ижара шартномасини тузган. Тўлов бозор нархларидан келиб чиқиб белгилангани айтилган. Бироқ унинг миқдори маълум қилинмаган.\n"Ўзбекистон ҳаво йўллари" миллий авиакомпанияси Ўзбекистон ҳукумати номидан миллиардер Алишер Усмоновга самолётини Президент Шавкат Мирзиёевга бериб тураётгани учун миннатдорчилик билдирган.\nКейинчалик Мирзиёев Усмоновнинг самолётида Сочига учиб борди.\nМарказий телеканалларда Мирзиёевнинг Усмонов самолётида учиб юргани яширишга ҳаракат қилинган.\nТасвирларда Алишер Усмонов самолёти тўлиқ кўрсатилмаган.\nМирзиёев ва Усмоновни қариндошлик ришталари боғлаган - Мирзиёев рафиқасининг жияни Усмоновнинг 2013 йили автоҳалокатда оламдан ўтган жиянига турмушга чиққан эди.\nСентябрь ойида бўлиб ўтган бошқа жиянининг тўйида жаноб Усмонов Мирзиёевнинг рафиқаси билан бирга рақсга тушди.\nЎзбекистон президентининг бегона учоқда парвоз қилиш қарори қатор саволларни юзага келтирган. Бу саволларнинг аксари масаланинг ахлоқий томони билан боғлиқ.\n"На президентнинг ўзи, на ҳукумат бу борада тушунтириш бераётгани йўқ. Кузатувчиларда эса дарҳол Президент Мирзиёев билан Алишер Усмоновнинг муносабатлари шаффоф эмаслиги ҳақидаги савол туғилади. Шу билан бирга, манфаатлар конфликти эҳтимоли ҳақидаги савол ҳам ўртага чиқади - қайси шартларга биноан бу самолёт ёлланмоқда, нима сабадан мамлакат президенти хусусий хизматдан фойдаланмоқда, - дейди Лондондаги SOAS - Шарқ ва Африка тадқиқотлари мактабининг илмий ходими Алишер Илҳомов. - Хусусий самолётдан фойдаланилаётгани - бир масала, ҳокимият томонидан бу ҳақда шарҳ берилмаётгани эса - мамлакатдаги бошқарувнинг аҳволи қандай эканини намойиш этадиган сигнал".\nЭкспертнинг фикрича, бундай бўлаётганининг асосий сабабларидан бири шуки, Ўзбекистон қонунчилигида ҳукумат амалдорларидан манфаатлар конфликти эҳтимоли ҳақида хабар бериш талаб қилинадиган меъёрларнинг йўқлигидир.\n"Манфаатлар тўқнашуви" деган тушунчанинг ҳокимиятнинг юқори эшелонларида, ҳукуматда ўрнашиши қийин кечмоқда, - деб ҳисоблайди Алишер Илҳомов. - "Манфаатлар конфликти" деган тушунча аҳоли орасида ҳам сингиб кетади деб ўйламайман. Бу нарсадан одамлар ҳам бехабар ва улар бу каби суистеъмолчиликларни чеклайдиган механизмлар мавжудлигини ҳам билмайдилар", дейди Алишер Илҳомов.


Лифтда очилган сир (муҳаббат бекати) » Ўзбекистон янгиликлари – Zamin.uz\nЛифтда очилган сир (муҳаббат бекати)\n06 сентябрь 2016, 12:52\n— Уфф, яна шу бола билан тўқнаш келдим-а, — Зебо ҳамкасби Шуҳратни кўрганида негадир жаҳли чиқиб кетарди. Гарчи улар ишлайдиган корхонада кўп қизлар бу йигитга ҳавас билан қарашсада, Зебо уни кўрганида нимагадир ўзини олиб қочарди. Доим дазмолланган костюм шим, бўйинбоғда юрадиган, гапирганида виқор билан сўзлайдиган бу йигит, шу корхонада ҳисобчи ёрдамчиси. Зебо эса компютерда матн терувчи бўлиб ишларди. Корхона ноширлик фаолияти билан шуғулланар, ўн қаватли бинода асосан ёшлар ишлар эди. Хуллас, Зебо нимага Шуҳратни ёқтирмаслигини ўзи ҳам билмайди, лекин кўриб қолса салом ҳам бермай тескари қараб олади. Ишхонадаги қизлар эса нуқул шу йигитни ғийбат қилишгани қилишган.У қизларни кўп алдайди, ўтган ҳафта уни Зилола билан кўришган экан, бу ҳафта Ҳилола билан кўришибди. Бугун эса Зебо ишга кеч қолди-ю, шошилиб лифтга ўзини урди. Лифтга чиқаётганида кўрди, Шуҳрат унинг учун лифтни атай ушлаб турибди.\n-Ҳа, Азимхонова, ишга кеч келдингиз-а?\n-Ассалому алайкум, шунақа бўлиб қолди.\n-Шунақа бўлиб қолмади, сиз кеча ҳам кеч келгансиз.\n-Сизга нима сиз менга бошлиқмисиз? — Зебо қизара бошлади.\n-Насиб қилса бошлиқ ҳам бўламиз.- Йигит ишонч билан гапирди.\n-Ҳеч қачон. Жуда кеч қолганимга жаҳлингиз чиқса мукофот пулидан олиб қоларсиз.\n-Мукофот пулинимас-у, яхшилаб хушомад қилсангиз ўзингизни олишимиз мумкин.\n-Тавба. Нимасига хушомад қиларканман? Бўйинбоғини қаранглар,- қиз энди эшиттириб гапирди. Лифт айтилган қаватга чиқдию, лекин эшик очилмади.\n-Чироқ ўчди, энди менга хушомад қилишга бемалол вақтингиз етади.- йигит қиз ўйлаганидан ҳам сурбетроқ экан.\nЗебо қўрқиб кетди, чироқ қачон келадию, қачон бу ердан чиқади.\n-Қўрқманг, мен сизга мухаббат изҳор қилмайман.- йигит жиддий гапирди.\n-Вой мен сизга бирор нарса дедим-ми?\n-Ҳа энди, ўзингизча лифтдан чиққандан кейин ҳамкасб қизларга Шуҳрат акамга мен ёқарканман деб юрмангда.\n-Бўлди ҳаддингиздан ошманг.- Зебо жаҳли чиққанини билдириб қўйиш учун жаҳл билан гапирди.\n-Жаҳл қилсангиз янаям чиройли бўлиб кетаркансиз. Битта саволимга жавоб беринг шунда бошқа гапирмайман. Нимага сиз мендан ўзингизни олиб қочасиз, бу менга бефарқ эмаслигингизданми ёки ёмон кўрганингизданми?\n-Нимага олиб қочарканман, ҳечамда. Кейин ким айтди сизга бефарқ эмас деб. Мени сиз билан умуман ишим йўқ.\n-Бўлмаса нимага кўзимга тик қараб гапиролмайсиз? Мен қизларни яхши биламан. Ҳамкасб қизларингиз мен ҳақимда нима дейишларини ҳам биламан. Зилолани алдаб кейин Ҳилолани алдаяпти деяпсизлар-а?\nЗебо йигитнинг топиб гапирганидан кулиб юборди.-Вой ким айтди сизга?\n-Бошқалар билмасаям сиз билиб қўйинг, мен алдамайман. Қизларнинг ўзлари алданишни ҳоҳлашади. Улар ёлғонни яхши кўришса, мен нимаям қилолардим. Зилолангиз ҳам Ҳилолангиз ҳам менинг дидимга умуман ўтирмайди. Ўзлари хат ёзавергач, хафа бўлишмасин деб, мен ҳам жавоб ёздим холос.\n-Ҳмм, Зебо нимагадир хурсанд бўлиб кетди.- Йигит суҳбатлари қовушаётганидан хурсанд қиз ҳам энди эркинроқ суҳбатлаша бошлади.\n-Биласизми Зебо, кўп кузатганман. Дугоналарингиз кўп ёлғон гапириб рухсат сўрашади-да, кейин кўчада ким биландир учрашишади. Кейин ишхонада телефонда гаплашишни яхши кўрадиган кун бўйи интернет тармоғидан бўшамайдиган ишчиларимиз ҳам бор. Лекин сизнинг ёнингизга кимдир келганини ҳеч кўрмадим. Нима йигитингиз йўқми?\n-Нимага экан бор, шунчаки мен ҳаммага кўз-кўз қилишни ёмон кўраман.\n-Сиз ёлғон гапиришни уддалай олмайсиз. Агар ростини айтмасангиз, бу қалъадан чиққандан кейин Зебони ўпиб олдим деб гап тарқатаман.\n-Аҳмоқ, безбет мен ўйлагандан ҳам бетгачопар экансизк-у?\n-Яхшиси, сиздан бошқани ўйламаганман деб ростини айтиб қўяверинг.\nЙигит ҳам қиз ҳам бу тортишувлар уларнинг қалбидаги сирларини ошкор қилиб қўяётганини сезмай гап ташлашда давом этишарди.Оёғингиз оғриб қолгандир йигит чўнтагидан рўмолча олиб ерга солдида ўтиринг деб илтифот қилди. Бу шароитда бундан ортиғига кучим етмайди. Тўйдан кейин майли кўтариб оламан.\n-Ўтираверинг, менга раҳмингиз келмасин.\nЎтираман ҳам. Йигит ортиқча такаллуф қилмай ўтириб олди. Зебо ҳақиқатдан ҳам чарчаганди. Ноилож лифтнинг иккинчи бурчагига рўмолча солиб ўтирди.\n-Қорин ҳам очди. Сизда мабодо нон пон йўқми йигит қизнинг сумкасига термулиб қараркан Зебо беихтиёр кулиб юборди.\n-Бор, бор мана. У сумкачасидаги бутербродларни олиб бирини йигитга узатди.\n-Шу қизларнинг сумкасига роса қизиқаманда қани берингчи нималар бор?\n-Йўқ, бу менинг шахсий буюмларим. Сизга қизиқ нарса йўқ бу ерда.\n-Ҳа, таъқиқланган нарса қизиқ деган гап эшитмаганмисиз? Шуҳрат қизнинг сумкачасини тортаётганди Зебо жон ҳолатда сумкага ёпишди. Лекин йигит бу вақтда сумка ичидаги ёндафтардан тушган ўзининг суратини кўришга улгурди. Зебо эса уятдан қип- қизариб кетди. У сумкага қўшилиб ўзининг сири очилганидан уялиб кетди.\n-Ана лифтдаги қаҳрамонлар иш вақтида овқатланиб ўтиришибди- лифт очилиб уларни ҳамкасблари Анвар ака кулиб қарши олди. Боядан бери ёпиқ турган эшик эса икки дил қулфига калит бўлиб уларнинг кўнгилларидаги ардоқлаган сирларини очганди.\nТеглар: Муҳаббат лифт бекат сир\nЯнгиликлар » Ҳаёт тарзи » Лифтда очилган сир (муҳаббат бекати)\n09:35 Тезкорлик билан озишнинг янги усули ўйлаб топилди\n08:52 Балиқчилар тулкини балиқ билан сийламоқчи бўлди. Айёр жонивор эса қармоқни олиб қочди!\n21:45 Галстуклар қандай танланади ва нима билан тақилади?\n17:25 Ақл билан тежамкорлик қиламиз\n14:16 Балиқ ёғи истеъмоли боланинг астма билан туғилиш хавфини камайтиради\n23:53 Korzinka.uz тармоғи асосчиси ва раҳбари Зафар Ҳошимов бизнес ҳақида ўз фикрлари билан ўртоқлашди


Ҳар кимнинг бир дарди бор... - Bukhara News\nҲар кимнинг бир…\nҲар кимнинг бир дарди бор…\nБухоро вилояти Ғиждувон туманида соғлиқни сақлаш бошқармаси бошлиғи Ғафур Саидов бошчилигида сайёр қабул ўтказилди.\nФуқароларнинг муаммо ва таклифларини тинглаш, соҳадаги камчиликларни бартараф этиш ва тиббий маданиятни ошириш мақсадида ташкил этилган сайёр қабулда 35 нафар фуқаро ўзларини қийнаётган муаммолар билан мурожаат қилди. Қабул жараёнида ҳар бир мурожаат бўйича тегишли кўрсатмалар берилди. Улар ижро этувчи тиббиёт муассасаларига йўналтирилди. Имконияти чекланган ва кам таъминланган фуқароларни қўллаб-қувватлаш бўйича чоралар кўрилди.\n– Уч йил илгари юрагимда мураккаб жарроҳлик амалиёти ўтказилди, – дейди 56 ёшли Маҳмуд Остонов. – Ҳар уч ойда даволаниб турибман. Аммо муолажадан кейин маълум вақт ўтгач, соғлиғимда яна салбий ўзгаришлар бўлаверади. Шу боис чуқурроқ муолажа олиш ва дардимни имкон қадар енгиллатиш мақсадида ёрдам сўраб келдим. Менга май ойида вилоят кўп тармоқли тиббиёт марказида даволаниш учун имтиёзли ордер берадиган бўлишди.\n– Мени юрак етишмовчилиги ва юқори даражадаги қон босими қийнаб келади, – дейди фуқаро Норжон Умарова. – Нафасим сиқиб, оёқларим оғрийди. Кўзим ҳам яхши кўрмайди. Қулоқларим ҳам рисоладагидек эшитмайди. Менда анча йиллар илгари бачадон ампутацияси амалиёти ўтказилган. Саломатлигимдаги ўзгаришлар шу амалиёт асорати бўлса керак, деб ўйлайман. Нима қилай, чора йўқ. Ҳар кимнинг ўз дарди бор. Моддий жиҳатдан ҳам муаммоларим бор, шунинг учун шифохонага ётиб даволанишга имкониятим йўқ. Сайёр қабулни эшитиб келдим. Мени тинглашди ва туман тиббиёт бирлашмасида ётиб даволанишим учун шароит яратиб берадиган бўлишди.\nҚабулга ёрдам истаб келган 5 нафар фуқарога Республика ихтисослаштирилган клиникаларида, 9 нафарига вилоят даволаш профилактика муассасаларида даволаниш учун ордер ва йўлланмалар берилди. Қолган фуқароларнинг муаммолари шу жойнинг ўзида ҳал қилинди ва керакли тавсиялар берилди.